Showing results for tags 'srbiju'. - Живе Речи Утехе\nShowing results for tags 'srbiju'.\nJadranka Barjaktarović našla na meti osuda zbog nastupa u Podgorici, kada je pesmu Mitra Mirića "Ne može nam niko ništa" otpevala sa izmenjenim tekstom, pa se holom gde je nastupala orilo "Ne može nam niko ništa, jači smo od Srbije". Ona se ubrzo oglasila i poručila da "nikome neće da se izvinjava", a potom i obrisala sve objave sa svog Instagrama koji je tada još uvek bio aktivan, a potom je svojim prijateljima na Fejsbuku saopštila da ga je zvanično ugasila. Jadranka se sada ponovo oglasila i istakla da joj je mnogo teško, te da nije imala loše namere. "Sama sam pala, sama se ubila. Jako mi je žao zbog cele situacije, otkako se to desilo nisam pri sebi i ne osećam se uopšte dobro. Pijem lekove da se smirim. Ja imam toliko prijatelja u Srbiji, da nikako ne bih mogla da išta loše za njih kažem. Teško mi je ne znam gde sam, nažalost sad nema nazad. Ja nisam ničija, ja ne pevam nikome, ja pevam samo za narod. Nadam se da će jednog dana proći sve ovo", rekla je Jadranka, a onda prokomentarisala i to što su je kolege osudile. "Čula sam sve, ali svako ko me zna, zna da volim i Srbiju", završila je. OGLASILA SE JADRANKA BARJAKTAROVIĆ: Na lekovima sam, svako ko me zna, zna da VOLIM SRBIJU! MONDO.RS Pevačica o čijem se nastupu priča već nekoliko dana!\nDA LI SRBIJA KUPUJE ILI JE KUPILA „PANCIR S-1“?! Šta se krije iza vežbe „Slоvenski štit 2019.“ i da li u Srbiju zaista stiže raketni sistem od kog strahuje komšiluk?\n„Srpski raketaši vežbaju u Rusiji na S-400 i Pancir S-1“ ova vest prvo je prostrujila društvenim mrežama, ali u početku nije imala preteranog odjeka, dok potvrda ove informacije nije stigla iz Ministarstva odbrane Ruske federacije, a onda su je po inerciji preneli i ostali srpski portali. Naime, Ministarstvo odbrane Rusije poslalo je pre nekoliko dana saopštenje da se u Rusiji nalaze pripadnici raketnih jedinica PVO Vojske Srbije, gde će zajedno sa ruskim kolegama učestvovati u zajedničkoj protivvazdušnoj vežbi Rusije i Srbije pod nazivom „Slavenski štit 2019.“ Ono što je bilo interesantno u tom saopštenju, ali i kasnije u prilogu ruskih vojnih medija bilo je navedeno da će srpski raketaši zajedno sa ruskim na vežbi koristiti savremene raketne sisteme „S-400“ i „Pancir S-1“. Takođe, navedeno je i da su oni zbog učešća na vežbi prošli odgovarajuću obuku na simulatorima pre borbene provere, a takođe onako uzgred spomenuto je i srpsko upoznavanje sa savremenim osmatračkim sistemima. Isto tako navedeno je i da će u vežbama učestvovati, lovačke, raketne i jedinice vazdušnog javljanja i osmatranja ruske vojske. Ruski mediji su dodali da su srpski raketaši prošli intenzivnu obuku na trenažerima u Lenjingradskoj oblasti u Rusiji. Naglašava se i da je obuka srpskih vojnika sprovedena na najmodernijim trenažerima u centru Gatčina. Takođe se dodaje i da su svi pripadnici srpske vojske sa pozitivnom ocenom položili ispit, i da su dobili dozvolu da samostalno „pristupaju svojim obavezama“ u prevodu da mogu samostalno rukuju ovim raketnim sistemima (bez nadzora ruskih kolega). Tokom boravka u Rusiji srpski oficiri i podoficiri imaće priliku da tokom vežbe „Slavenski štit 2019.“ upoznaju i sa ostalom tehnikom koja se nalazi u okviru Vazdušno-kosmičkih snaga (VKS) ruske armije. Tu će biti i modernizovani sistem S-125 „Pečora-2M“, radari „Volga“ i „Gama“, kao i da upoznaju automatizovanim sistemom upravljanja PVO na prostoru Rusije. Ono što najveću pažnju probudilo u ovom kratkom saopštenju bilo je odakle srpski vojnici u obuci sa savremenim PVO sistemima kakvi su S-400, i Pancir, a koje nemaju u svom naoružanju. Inače „Pancir S 1“ je jedan od savremenih ruskih PVO sistema, koji je svoju borbenu upotrebu i vatreno krštenje imao u Siriji pre nešto više od godinu dana protiv izraelskih krstarećih projektila. Naravno srpski mediji su se po automatizmu usmerili na savremeni raketni sistem S-400. Na pojedinim portalima osvanuli su već naslovi tipa da Srbija kupuje ovaj raketni sistem, koji je za sad prodat Turskoj, koja je za njega izdvojila dve milijarde dolara i Kini. Inače već duže vreme se spekuliše, nekih dve godine da je Srbija u okviru procesa modernizacije i jačanja svoje PVO planirala da od Rusije kupi, prema nekim informacijama dve baterije hibridnog PVO sistema „Pancir S1“ koji je trebao da zameni već zastareli raketni sistem S-125 „Neva“, poznat po obaranju dva američka aviona tokom NATO agresije 1999. Ruski vojni mediji navode da su srpske starešine obučavane na simulatorima za S-400 i „Pancir S-1“, kao i da su im ti sistemi neposredno uživo i prikazani, kao i da su tokom obilaska srpski raketaši posetili su i komandnu stanicu iz koje se integrisano upravlja baterijama ovih raketnih sistema koji čine kimču PVO Rusije. Šef srpske vojne delegacije na vežbi „Slavenski štit 2019.“ brigadni general Tiosav Janković je samo kratko za ruske vojne medije prokomentarisao „Počinjemo sa zajedničkom vežbom „Slavenski štit 2019. Bilo nam je važno da se upoznamo sa oružjem i opremom koja trenutno nosi borbeno dežurstvo ruske protivvazdušne odbrane“, kratko je prokomentarisao brigadni general Janković, koji je daleke 1999 bio na obuci u Rusiji tad za čuveni S-300. Kako je navedeno srpski oficiri najviše su se zadržali pored „Pancira S-1″. Komandant koji vodi obuku na trenažerima za PVO sistem “ Pancir S-1″ do detalja je srpskim kolegama opisao je funkcionisanje PVO sistema „Pancir S-1“, kako reaguje u različitim situacijama, režimima rada i u uslovima jakog elektronskog ometanja. „Posle teorijske obuke, srpsko vojno osoblje je dobilo priliku moglo da izvrši nekoliko zadataka borbene obuke u otkrivanju, praćenju i uništavanju vazdušnih ciljeva. Kako su ruski mediji preneli utiske srpskih raketaša njima se dopao rad na simulatoru, a borbene sposobnosti ovog raketnog sistema protivvazdušne odbrane Pancir-S1 su impresivne“, dodali su oni. „Ista lekcija održana je srpskim kolegama i na simulatoru za raketni sistem S-400 „ALTEK-400″, s tim što je jedina razlika u odnosu na “ Pancir S-1″ bila to što je komandant centra za obuku predložio da oni (srpski raketaši) sami odbiju vazdušni napad potencijalnog neprijatelja. Zadatak je bio komplikovan činjenicom da je napad bio praćen aktivnim i pasivnim ometanjima tokom rada borbenog sistema. Međutim, uprkos tome, pod strogom koordinacijom iskusnih oficira i nastavnika, srpski raketaši su uspeli da identifikuju sve neprijateljske ciljeve, precizno ih pogode i uspešno se izbore sa svim problemima tokom obuke na simulatoru. Šef centra za obuku pukovnik Andrej Dugin, naveo je da njegov ceo centar za obuku opremljen modernom opremom identičnom onom kojom su opremljene aktivne jednice PVO. On je doda i da njegov centar omogućuje obuku i prekvalifikaciju specijalista, raznih namena u okviru PVO“, pišu ruski mediji. Priča da Srbija nabavlja hibridni PVO sistem „Pancir S-1“ poslednji put u srpskoj javnosti spomenuta je uoči dolaska ruskog predsednika Putina u Srbiju januara ove godine. Priča je dugo najavljivana, a neprestano spominjanje imena „Pancir S-1“ podiglo je tenzije među srpskim komšijama, koji na ovu „navodnu“ nabavku nisu nimalo blagonaklono gledali, pa su čak i pretili Srbiji sankcijama. Međutim, priča je iznenada kako se pojavila, tako je i utihnula, a o njoj nije bilo ni reči, sve dok Rusi nisu objavili informaciju da su srpske posade obučavane za korištenje i upravljanje PVO sistemom kakav je “ Pancir S-1″. Da li Srbija zaista za potrebe modernizacije svoje PVO kupila Pancir S-1″? Logična pretpostavka bi bila da jeste, jer postavlja se pitanje čemu obuka na simulatorima i vežba na realnim borbenim sistemima, ako to nismo kupili ili planiramo koristiti?! Upoznavanje tehnike DA, a koliko to i čemu realno koristi ako nemamo te sisteme u operativnoj upotrebi, osim da je ovo zapravo posredna poruka, da Srbija intenzivno u najvećoj tajnosti radi na obuci budućih posada i da je konačno izdvojen novac za kupovinu ovog sistema ( ili je možda kupljen već???) koji će realno ako se ove informacije pokažu tačnim izazvati bes komšiluka, koji smo sigurni baš neće blagonaklono gledati na „Pancir S-1“ u Srbiji s obzirom na njegovu reputaciju. Takođe, ranije u gore navedenom saopštenju se spominju i savremeni radarski sistemi. Uporedo sa pričom o nabavci Pancira tekla je paraleno saga o kupovini savremene radarske tehnike. Negde se spominjao pre svega radar „Nebo M“. Međutim i ova priča je iznenanda utihnula i više se nije spominjala. Istorijat slanja srpskih raketaša u Rusiju na obuku i nije nov. Ako izuzmemo period JNA, poslednja ekipa koja je poslata u Rusiji na obuku na savremenim PVO sistemima bilo je 1999. Put u Moskvu Trećeg dana od početka NATO agresije u Moskvu je otputovala ekipa ekspreata PVO na čelu sa načelnikom uprave ARJ i PVO general-majorom Mladenom Karanovićem. Tom prilikom u Moskvi je Rusima predstavljena potreba za još dva diviziona S-300. Rusi su tad obavestili našu delegaciju da je većina tražene tehnike u okolini Moskve i da problema u isporuci neće biti, ako to odobri Jeljcin. Dok je Karanović boravio u Moskvi u Komandi JRV i PVO planiran je prihvat tehnike i obuke ljudstva do uključenja u borbena dejstva. Međutim od toga nije bilo ništa. Poseta je ponovljena 4. aprila, a vojna delegacija susrela se sa prvi potpresednikom ruske vlade Masljukovim koji je izjavio generalu Karanoviću da Rusija neće vojno pomoći SRJ i da nema ništa od saveza sa Rusijom i Belorusijom. Hibridni čuvar neba „Pancir S-1″, razvijan sredinom devedesetih godina 20. veka, konstruisan je u Instrumentalnom konstrukcijskom birou iz Tule, a izrađen je u Uljanovskoj tehničkoj radionici. Namenjen je za zaštitu nepokretnih, strategijsko industrijskih i vojnih objekata od oružja visoke preciznosti. Zadatak mu je i ojačanje sistema PVO na malim visinama. „Pancir S1″ je kombinovani hibridno-artiljerijski sistem, koji u sebi objedinjuje vođene rakete 57E6, automatske topove tipa 2A72 i sistem za otkrivanje i pokazivanje ciljeva i upravljanje vatrom. „Pancir S1″ deluje u okviru baterije (šest vozila). „Pancir” ima mogućnost samostalnog otkrivanja, praćenja ciljeva, upravljanja naoružanjem i gađanja ciljeva. Na oruđu se nalaze i oprema za navigaciju, komunikaciju, smeštaj i zaštitu posade, kao i izvori napajanja. Od otkrivanja cilja do otvaranja vatre potrebno mu je pet-šest sekundi. Može efikasno da dejstvuje protiv ciljeva maksimalne brzine do 700 m/s. Integrisano artiljerijsko raketno naoružanje omogućava „panciru” delovanje do horizontalne daljine od 18 km i do visine od 10 km. Andrej MLAKAR, vojnopolitičkaosmatračnica blog\nNejasno je da li se inicijativa pokojnog Olivera Ivanovića pridružila Srpskoj listi ili je to istup pojedinaca. Iz Beograda pred kosovske izbore poručuju da je samo Srpska lista dovoljno srpska, a ostali kvare jedinstvo. Izbori početkom oktobra mogli bi da donesu tektonske promene na kosovskoj političkoj sceni, nove većine i možda prvi odlazak Demokratske partije Kosova (PDK) Hašima Tačija u opoziciju. No za srpsku zajednicu neizvesnost nije takve političke prirode. Naime, tri partije i jedna koalicija su Centralnoj izbornoj komisiji predale liste štiklirajući da kandidati na njima predstavljaju srpsku zajednicu. No sudeći prema izjavama beogradskih Naprednjaka, samo su jedni „pravi“, dok su drugi „albanski predstavnici Srba“. Taj jedan „jedinstven i monolitan“ predstavnik Srba, kako je nazivan u kampanjama od 2013. naovamo, je po čitanju iz Beograda samo Srpska lista. Svi ostali – Samostalna liberalna stranka, Partija kosovskih Srba i koalicija Progresivne demokratske stranke, Nove partije Kosova, dve građanske inicijative i dva nezavisna kandidata pod nazivom „Sloboda“ – „ne žele da budu deo jedinstvenog nacionalnog korpusa i ne žele da rade u koordinaciji sa zvaničnim Beogradom“. Hvalospevi o jedinstvu koje održava Srpska lista pred svake izbore bivali su propraćeni i mračnim, kritičkim tonovima koji su ukazivali na pretnje, zastrašivanja kandidata, psihološke pritiske na birače. Ta je stvar kulminirala ubistvima dvojice kandidata za gradonačelnika Severne Mitrovice – kumova, Dimitrija Janićijevića i Olivera Ivanovića. U „monolit“ Srpske liste je, prema vestima koje su potresle javnost, stupila i građanska inicijativa ubijenog Ivanovića „Sloboda demokratija pravda“ (SDP). To je prvi put da ta inicijativa učestvuje na kosovskim parlamentarnim izborima i to u redovima onih koji su Ivanovića targetirali kao „izdajnika“ i „albanskog čoveka“. Za potpredsednikom Srpske liste Milanom Radoičićem kosovske vlasti tragaju u vezi sa ubistvom Ivanovića. „Veliki greh“, „sramota“ samo su neke od reakcija kosovskih Srba na vest da će se potpredsednica SDP Ksenija Božović naći na Srpskoj list. Uzvratili su predsednik Aleksandar Vučić i Marko Đurić opisujući Kseniju Božović kao „ozbiljnu, inteligentnu ženu“ koja se „opredelila da bude u okviru jedinstvene državne politike Srbije“ i kojoj zbog toga „tajkunski mediji i predstavnici opozicije“ žele da „uzmu politički skalp“. „Zbijamo redove“ Ubrzo nakon što je sa zvanične adrese SDP stiglo saopštenje o priključenju Srpskoj listi reagovao je Dušan Milunović, jedan od odbornika SDP u Severnoj Mitrovici. Milunović i Igor Rajčić, koji su uz Božović lokalni odbornici SDP, optužili su Božović da se oglušila o volju većine članova stranke, ali i volje njihovih glasača. „Svi smo potreseni odlukom koju je donela lično Ksenija Božović“, kaže Milunović za DW. „Što se tiče ostalih članova SDP, pokušavamo da ih ne provlačimo kroz blato i da ne koristimo ovaj momenat da radimo na bilo kakvoj prevlasti ili bilo čemu. Želimo da svako ima svoj stav, ali moje mišljenje je da je apsolutna većina smatra da nema prostora za ovu vrstu saradnje.“ Hijerarhija u SDP je konfuzna jer ta inicijativa ni dve godine od ubistva lidera nije odabrala novo rukovodstvo. Tako političko nasleđe Ivanovića sada može postati predmet borbe dve struje – one koja podržava saradnju sa Srpskom listom i one koja se tome oštro protivi. Foto: EPA-EFE/MALTON DIBRA Da stvari budu još komplikovanije, trenutno nije jasno koja od te dve struje ima nadmoć. S jedne strane, Božović, ali i predsednik Vučić govore o većem broju članova SDP koji su se odlučili za saradnju sa Srpskom listom, ali je Božović jedina koja je iza svoje odluke stala javno. Njoj se na listi Srpske liste pridružio i stranački kolega Svetislav Jokić što je javnost saznala tek nakon što je Srpska lista objavila imena kandidata. Međutim ni Jokić, ni ostali članovi SDP nisu se javno oglašavali o ovom pitanju. Ni sam Milunović ne može da potvrdi koliko članova SDP prećutno podržava odluku Božović, a ne negira da je diskusija na tu temu bilo i da Božović nije imala potrebnu većinu za zajedničku odluku. „Nezvanično postoji informacija da su još jedan ili dva člana prećutno saglasni sa ovim. Ali, ukoliko to sami žele, mogu javno da izraze svoj stav, bez obzira na to što nisu odbornici. Ne želim da govorim u tuđe ime. Igor (Rajčić) i ja smo se putem saopštenja javno oglasili,“ podseća za DW. U pomenutom saopštenju stoji da se Srpskoj listi neće pridružiti zbog ličnog dostojanstva. „Ova naša odluka ni na koji način nije usmerena na razdor jedinstva srpskog naroda, već je doneta radi očuvanja ličnog dostojanstva i dostojanstva ljudi koji su za nas glasali i podržavali.“ Ipak Milunović ne namerava da odustane od SDP, tvrdi da ova inicijativa postoji dok traju njihovi mandati u skupštini. „Mi smo građanska inicijativa i bavimo se lokalnim temama, imamo nameru da zbijamo redove i zadržimo članstvo koje prati politiku koju nam je Oliver sam ponudio i iza koje smo stali kada smo se kandidovali na lokalnim izborima,“ navodi za DW. Ksenija Božović tokom jučerašnjeg dana nije bila dostupna za komentar. Demokratska liga favorit Izbori 6. oktobra dolaze nakon nešto više od mesec dana političke neizvesnosti koju je u Prištini izazvala ostavka premijera Ramuša Haradinaja zbor poziva da u svojstvu osumnjičenog da iskaz Specijalnom sudu za zločine UČK. Vest je mnoge stranke na Kosovu dočekala nespremne, a u prvom redu trenutno najveću parlamentarnu i opozicionu stranku na Kosovu – Demokratsku ligu Kosova (LDK), koja se našla usred procesa unutrašnjih izbora. Foto: EPA-EFE/ VALDRIN XHEMAJ Upravo ova partija je viđena kao najpoželjniji partner koji bi gotovo svakoj predizbornoj koaliciji doneo velike šanse za pobedu. Umerena, sa iskustvom u upravljanju institucijama, poštovana u međunarodnoj zajednici i bez istaknutih ratnih komandanata, LDK najbliže odražava i želje međunarodne zajednice. Najozbiljnije pregovore o predizbornoj koaliciji LDK je imala sa pokretom Samoopredeljenje, ali su razgovori propali na pitanju ko će biti kandidat za premijera. Da je do dogovora došlo, ta koalicija bi bez sumnje osigurala komotnu većinu i, što je za mnoge aktere u Prištini najbitnije, oformila vladu bez glasova Srba. Srpska lista je inače do samog kraja podržavala prošlu Vladu Ramuša Haradinaja. Iako do koalicije nije došlo, LDK ostaje favorit i teško je zamisliti buduću vladu bez ove partije. Neizvesnost je ogromna za sve ostale, a ponajviše Demokratsku partiju Kosova (PDK) koja bi po prvi put u dve decenije mogla da ode u opoziciju. Ovaj izborni proces mogao bi biti istorijski i za Samoopredeljenje koje je bliže nego ikada da po prvi put postane deo izvršne vlasti. Tada će se videti koliko su Aljbin Kurti i ostali iz ovog pokreta ozbiljno mislili kada su najavljivali borbu protiv korupcije, nepotizma, uzurpiranog sudstva i organizovanog kriminala, što bi do srži moglo da uzburka kosovsku političku senu. Za učešće na izborima prijavilo se ukupno dvadeset partija, četiri koalicije i jedan nezavisan kandidat.\n[FOTO REPORTAŽA] Burže 2019: Protivpodmornički ATR za Er Srbiju ili nešto brže iz Kanade?\nPromene umesto novina. Ovako bi se u najkraćem mogao opisati ovogodišnji Burže. Ako se izuzme istorijski momenat za Srbiju i njenu namensku industriju (analizirali smo to juče u detalje), ako se izuzme izostanak nepodnošljivih vrućina u poređenju sa 2017. godinom, ostaju promene kao najsnažniji utisak. Civilna i vojna industrija se „optimizuju“, kako zbog ušteda i efikasnosti tako zbog sve zbunjujućih vojno-političkih odnosa. Nema dakle mnogo premijera i uzbudljivih najava kao pre dve godine ali ovo je avio-industrija, Pariz. Sve i da se ništa novo nije dogodilo opet bi bilo zanimljivo izveštavati sa omiljenog aerodroma Čarlsa Linberga. Pa da pretresemo najzanimljivije. Jedna od očekivanih i samim tim dosadnijih vesti svakako je Erbasovo pokretanje programa A321XLR. Radi se o produženju doleta (ne dometa srpski klasični mediji) iznad 7.400 kilometara koji trenutno nudi najduži 321neo, 321LR. Neće biti mnogo izmena konstrukcije letelice, magija će se desiti unutra. MTOW, jedan od najbitnijih parametara za avio-kompanije biće povećan, nastavlja se sa deklarisanim uštedama zahvaljujući efikasnijim motorima. Ono što je ovde fascinantno je činjenica da je deklarisani dolet originalnog, legacy 747 za nešto manje od 100 milja manji od dvomotornog neinteresatnog čuda efikasnosti 21. veka. Brojke-aduti novog Erbas programa To nas dovodi do sledeće bizarnosti. Ovogodišnji Burže je prvi veći događaj od 2005. godine da A380 za Erbas predstavlja deo njegove istorije umesto budućnosti. Četvoromotorna poslovno-neuspela kocka evropskog konzorcijuma u „šta ima, par habova i premalo slotova?“ bacanju ove godine nije dominantna na statici. Zapravo uopšte nije na statici. Tako u Erbasovom koralu kadar srpskom H145M kvari jedino A330neo. Zevanje potpuno, da. Američko RV i Boing doleteli su (i muški sleteli) KC-46 koji američkog proizvođača na trenutke vadi od najlogičnijeg izostanka. MAXimalo rešeni da od sada poprave svoj imidž a bitnije način kako sertifikuju putničke avione, doveli su kargo NG modifikaciju. U priči sa nekoliko sales poznanika koji su opet pričali sa svojim sales poznanicima, saznajem da novi datum povratka MAX-a verovatno neće biti pre oktobra. Oblici kompenzacije o kojima se razmišlja idu u pravcu vaučera za plaćanje (odnosno neplaćanje) usluga podrške, održavanja. „Pegaz“ / Foto: Petar Vojinović, Tango Six Amazon je po novčanim izdvajanjima u delu biznisa produkcije medijskog sadržaja već postao najveći globalni igrač. Imaju i svoju avio-kompaniju / Foto: Petar Vojinović, Tango Six Ruski UAC je sa druge strane mnogo efektnije izveo kompenzaciju nedolaska svog najbitnijieg civilnog prodajnog aduta. Suhoj Superjet nije prisutan zbog toga što je epilog udesa na Šermetejevu i dalje nepoznat, uprkos objavljivanju preliminarnog izveštaja pre nekoliko dana. Izveštaja koji za razliku od zapadnih formi ovog tipa direktno ne navodi „probable cause“ ali indirektno usmerava ka ljudskom faktoru. Kako kompenzovati ovakav nedolazak a da ipak oduševiš – Beriev. Nekoliko puta leteo iznad južne i jugozapadne Srbije, sada rashlađuje mase u Parizu. Život jednog protivpožarnog Berieva nije dosadan / Foto: Petar Vojinović, Tango Six Od generičkih klikabilnih vesti da se izdvojiti otkrivanje NGF-a (Next Generation Fighter). Nemačka i Francuska pobrinule su se da opljačkaju maštu industrije i odrade sve bez velike pompe ali evro-birokratski dosadno. Daso i Erbas su tako predstavili „zajednički industrijski projekat vladama Nemačke i Francuske za prvi tehnološki demonstrator programa, poznatog kao FCAS (Future Combat Air System iliti napolje više s čovekom iz kokpita). Dosadno. Turci su pokazali srednji prst Amerikancima i svojoj impresivnoj opitnoj ergeli letelica koje su trenutno u razvoju dodali 5th gen maketu. Dobro, i kakve veze ima protivpodmornički ATR sa bilo čim? Postavljeni slučajno jedan pored drugog u svojevrsnom carpoolingu izložbenog prostora našli su se ATR pakistanske mornarice i Q400, letelice koje su trenutno u najvećoj konkurenciji kao nove (lizovane) uzdanice srpske nacionalne avio-kompanije. Er Srbija je već nekoliko meseci u analizama i pregovorima o svom novom standardnom miksu flote za barem jednu narednu deceniju. Nema mnogo filosofije koje su opcije u igri: A319/ATR, A319/Q400 ili A220-100/-300. Boing ako ne uozbiljni svoje prisustvo i sales aktivnosti završiće samo sa čarter plenom. „Hajde da ih postavimo zajedno, za slučaj da prođe neko iz Er Srbije“ / Foto: Petar Vojinović, Tango Six Kako se boriti protiv prevrtanja očiju u sekundi kada putnik sazna da leti ATR-om? Staviti mu torpeda i reći da, ako im se posreći, mogu biti deo ASW misije / Foto: Petar Vojinović, Tango Six Kada je Er Srbijin budući turboprop u pitanju (ako operativne uštede i mala početna cena odlučuju) druga opcija ilustrativna je promenama koje sam pomenuo na početku ovog posta. Celokupni Dash lineup prešao je u vlasništvo legendarne De Havilland Canada institucije. Embraer postaje Boingov (ovo mu je verovatno poslednji sajam pod isključivo svojim brendingom), Bombardier se rešava svega vazduhoplovnog, Kinezi i dalje kupuju proizvođače kojima nedostaje likvidnost. U narednim danima Tango Six će emitovati još interesantnih detaljnijih reportaža i intervjua koji imaju konkretne veze sa Srbijom i regijom. Do tada, uživajte u najinteresantnijim foto-ulovima. Nešto lepo i premijerno iz Rusije / Foto: Petar Vojinović, Tango Six Nova airshow šema za Embraerov novi E2 / Foto: Petar Vojinović, Tango Six Micubiši / Foto: Petar Vojinović, Tango Six Kavasaki / Foto: Petar Vojinović, Tango Six Slovenačka električna dostupna izuzetnost / Foto: Petar Vojinović, Tango Six D-Day šeme hit ove letačke sezone / Foto: Petar Vojinović, Tango Six Ima li smisla prikrivati sve te 5th gen koncepte budući da izgledaju isto? Čuvar je doviknuo da je zabranjeno fotografisanje. Važi / Foto: Petar Vojinović, Tango Six Ukoliko bi se Srbija odlučila za novu eskadrilu ovog lovca ekspertiza u održavanju ne bi bila problem? / Foto: Petar Vojinović, Tango Six\nBrisel – Generalni sekretar Severnoatlantske alijanse Jens Stoltenberg, nakon posete Severnoj Makedoniji, konstatovao je za „Politiku” da se danas suočavamo s najnepredvidljivijom bezbednosnom situacijom u svetu poslednjih godina, ali da je NATO pozitivna sila u stvaranju održivog međunarodnog poretka. Istakao je da zna da su mnogima u Srbiji i dalje bolne uspomene na 1999. godinu. „Svaki izgubljeni nevini život jeste tragedija. I duboko žalimo zbog toga”, rekao je Stoltenberg u razgovoru za naš list. Posle vašeg dvodnevnog boravka u Severnoj Makedoniji sa Severnoatlantskim savetom, koja je poruka za region, posebno za Srbiju, čija politika ostaje neutralna? Kakav je vaš stav o nerešivom problemu Kosova između Beograda i Prištine? Bio sam u Skoplju početkom ovog meseca. Moja poruka je bila jasna: spremni smo da primimo Severnu Makedoniju u NATO porodicu. Članstvo Severne Makedonije predstavlja priliku za sve, jer će stabilnost koju ono donosi biti korisna za sve u regionu, politički i ekonomski. Ne može biti napretka bez sigurnosti. Ovu korelaciju već vidimo u praksi, jer su se strane investicije u Severnoj Makedoniji više nego utrostručile prošle godine, a strane investicije u Crnu Goru dvostruko su veće otkako se pridružila NATO-u 2017. godine. Prespanski sporazum je otvorio put za članstvo Severne Makedonije u NATO. To ne bi bilo moguće da nije bilo sjajnog liderstva, političke hrabrosti i vizije, koje su u teškim vremenima pokazali premijeri Zaev i Cipras. To je inspiracija za čitav region i odličan primer koji pokazuje kako se ranija neslaganja mogu prevazići i da je buduća saradnja izvodljiva. Zemlje u regionu koje su se pridružile Alijansi postale su izvoznici stabilnosti za zapadni Balkan. A nema sumnje da je stabilan zapadni Balkan u interesu svih. Za ovaj region je važno i stabilno Kosovo. Već 20 godina su mir i stabilnost na Kosovu prioritet za NATO. Mandat UN za našu mirovnu misiju KFOR ostaje nepromenjen. Nastavićemo da radimo na sigurnom i bezbednom okruženju na Kosovu za dobrobit svih ljudi koji tamo žive. Foto: NATO Prilikom nedavne posete pape Frančeska Bugarskoj, Severnoj Makedoniji i Rumuniji kardinal Pjetro Parolini, državni sekretar i drugi čovek Vatikana, govoreći o situaciji u svetu, rekao je u intervjuu za „Politiku” da smo nakon Hladnog rata još daleko od ostvarivanja novog, pozitivnog i održivog međunarodnog poretka. Kako vi ocenjujete situaciju u svetu i koliko smo stvarno daleko od rešenja? Sasvim je tačno da se danas suočavamo s najnepredvidljivijom bezbednosnom situacijom u poslednjih mnogo godina. Tu su sve agresivnija Rusija, sajber i hibridne pretnje, nestabilnost širom Bliskog istoka i Severne Afrike i produžena teroristička pretnja. Kao odgovor na to, NATO ubrzano sprovodi najveće prilagođavanje kolektivne odbrane od Hladnog rata. Dakle, u svetu koji je sve manje predvidiv ‒ NATO je važan kao što je uvek bio. Alijansa čuva bezbednost naših zemalja već sedamdeset godina. Snažna veza između Evrope i Severne Amerike stvorila je od NATO-a najjači savez u istoriji. Činjenica da ćemo uskoro prihvatiti Severnu Makedoniju kao 30. članicu pokazuje da je NATO uspešan savez. Uzastopni krugovi proširenja dokazali su da NATO i posle 70 godina privlači interesovanje i da je on pozitivna sila ka održivom međunarodnom poretku o kojem govorite. Balkan je ponovo region koji potresaju tenzije i gde još nisu sasvim izbledela dramatična sećanja na blisku, kao i na malo dalju prošlost: Veliki rat, Drugi svetski rat, raspad SFRJ, bombardovanje SR Jugoslavije od strane NATO-a itd. Ovih dana autori Serž Halimi i Pjer Rambe u francuskom „Mond diplomatiku” ističu da je Severnoatlantski savez bombardovao Jugoslaviju na osnovu lažnih informacija iz uglednih medija. Koliko je bila opravdana bilo kakva vojna akcija na tlu bivše SFR Jugoslavije, a posebno kampanja NATO-a, koji je vojno-političku akciju sproveo bez odobrenja UN? Kada je NATO pokrenuo operaciju saveznička snaga, u martu 1999, glavni motiv ove teške odluke bio je da zaustavi humanitarnu katastrofu koja se tada odvijala na Kosovu. Do kraja 1998. godine politika predsednika Miloševića primorala je više od 300.000 Kosovara da napuste svoje domove. Sporazumi o prekidu vatre su kršeni, a pregovori su zaustavljeni. Ujedinjene nacije i Kontakt grupa uložili su intenzivne napore da doprinesu mirnom rešenju, ali na kraju ni međunarodni diplomatski pokušaji nisu rešili sukob. Savet bezbednosti UN u nekoliko navrata isticao je zabrinutost zbog humanitarne situacije na Kosovu i zbog sve većeg broja izbeglica isteranih iz sopstvenih domova kao pretnje međunarodnom miru i bezbednosti. Imajući u vidu krizu koja se rasplamsavala, upotreba sile od strane NATO-a nije shvaćena olako. Nikada nije. Ali istorija je pokazala da je bila i neophodna i legitimna, jer je zaustavila nasilje, a izbeglice su mogle da se vrate kući. Misija NATO-a KFOR, pod mandatom UN, pomogla je da se na Kosovu stvori bezbedno i sigurno okruženje za sve, uključujući i srpske zajednice Znam da NATO još izaziva kontroverze u Srbiji. Mnogima su i dalje bolne uspomene na vazdušnu kampanju 1999. godine. Još je teže onima koji su izgubili voljene. Svaki izgubljeni nevini život jeste tragedija. I duboko žalimo zbog toga Kao što sam jasno rekao tokom posete Srbiji prošlog oktobra, ta kampanja nikada nije bila usmerena protiv srpskog naroda. Naprotiv. Cilj je bio da se zaštite civili u širem regionu tako što će se zaustaviti akcije Miloševićevog režima, koje je međunarodna zajednica bila osudila. Nikada ne smemo zaboraviti prošlost, ali moramo iz nje da učimo i da je ostavimo iza sebe. To je ono što NATO i Srbija rade kroz partnerstvo, koje je korisno i NATO-u, i Srbiji, i širem regionu. Naša saradnja sa Srbijom kreće se od reforme sektora bezbednosti do pomoći u slučaju nepogoda i odlaganja viška municije. Na primer, u oktobru prošle godine Srbija je bila domaćin naše najveće održane civilne vežbe za pomoć u vanrednim situacijama, pod nazivom „Srbija 2018”, u tesnoj saradnji s Evroatlantskim koordinacionim centrom za vanredne situacije NATO-a. Ova vežba je pomogla saveznicima NATO-a, kao i Srbiji i drugim partnerima, da postanu bolje pripremljeni za delovanje u slučaju prirodnih katastrofa, kao što su poplave i zemljotresi. Srbija je sarađivala s NATO-om u obuci iračkih vojnih medicinara, pomažući u donošenju stabilnosti na Bliski istok. Naša saradnja ponekad je spasavala živote, kao što je bio slučaj 2016. godine, kada je KFOR helikopterom prevezao novorođenče sa srčanim problemima u srpsku bolnicu. Osim toga, pomažemo Srbiji da se bezbedno reši viška municije kroz tesnu saradnju s Tehničkim remontnim zavodom u Kragujevcu. U ovaj projekat smo uložili više od četiri miliona evra i dosad bezbedno uništili više od 200 tona municije Ovi primeri praktične saradnje pokazuju da cenimo partnerstvo koje smo razvili sa Srbijom i nadamo se boljoj budućnosti. U potpunosti poštujemo politiku neutralnosti Srbije. Kao što pokazuju Austrija, Švedskai Finska, neutralnost i partnerstvo s NATO-om međusobno se ne isključuju. Naše partnerstvo je dobro za Srbiju, dobro za zapadni Balkan i dobro za NATO.\nSZO instruiše Srbiju da uvede zabranu pušenja na javnim mestima! Neolevičarski neofašizam ili pak svrha? Izvol`te komentare...\nMinistarstvo zdravlja će slediti jasne instrukcije Svetske zdravstvene organizacije kada je u pitanju potpuna zabrana pušenja na javnim mestima. Predlog tog zakona se ubrzano radi i ove godine će biti upućen Vladi, rečeno je RTS-u u tom Ministarstvu. Piše: RTS31. januara 2019. 10.37 Foto: Pixabay / HansMartinPaul Na Nacionalni dan bez duvanskog dima još jednom upozorenje da u Srbiji puši trećina stanovništva, a od posledica udisanja duvanskog dima godišnje umre 15.000 ljudi. Novi zakon je u pripremi i potrebno je sa Evropskom unijom usaglasiti još samo nekoliko direktiva. „To predviđa kompletnu zabranu pušenja u zatvorenom prostoru u svim javnim objektima. Takođe, borba protiv ne samo klasičnog duvana nego i protiv korišćenja nargila, elektronske cigarete“, ističe Berislav Vekić, državni sekretar u Ministarstvu zdravlja. Srmena Krstev, predsednik Republičke stručne komisije za kontrolu duvana i nacionalni koordinator SZO, objašnjava da se dugoročno smanjuje broj bolesti, veliki su troškovi za lečenje, dolazi do gubitka radne sposobnosti pluća. Od 2010. godine pušenje je zabranjeno u svim radnim prostorima, ali ne i u ugostiteljskim objektima što bi sada trebalo da se dogodi. Ugostitelji strahuju da će imati manje posla. „Mi se zalažemo na drugi način – da restorani i vlasnici koji odluče da nema pušenja u njihovim restoranima da se stimulišu na određeni način kako bi imali interesa da rade“, navodi Georgi Genov, direktor Poslovnog udruženja hotelsko ugostiteljske privrede HORES. Prošle godine prihod u državnom budžetu od akciza na duvan je skoro 100 milijardi dinara. Na taj prihod računaju sve države. Međutim, prema podacima SZO, troškovi lečenja obolelih od posledica uticaja duvanskog dima i bolovanja su četiri puta veći. „Činjenica je, prema procenama SZO, da u Srbiji godišnje od lošeg kvaliteta vazduha umre 6.000 ljudi, a od posledica konzumiranja duvana godišnje umre 15.000 ljudi. Krajnje je vreme da svaki pojedinac shvati da nanoseći štetu sebi i svom zdravlju, skraćujući život, hendikepira i svoje najbliže i istovremeno zagađuje životnu sredinu“, napominje ministar za zaštitu životne sredine Goran Trivan. U Americi je, na primer, za 25 godina od kada se sprovode striktne zabrane pušenja stopa umiranja od malignih bolesti pala za 27 odsto. Švedska zabranjuje pušenje i na otvorenim javnim mestima i ima cilj da do 2025. bude zemlja bez duvanskog dima. https://www.danas.rs/drustvo/u-pripremi-zakon-o-potpunoj-zabrani-pusenja-na-javnim-mestima/\nZora Drčelić: Šta čeka Srbiju posle Vučića\nVUČIĆA SA DRŽAVOM IZJEDNAČUJU I NJEGOVI GLASAČI I PARTIJSKA VOJSKA, ALI I SVI ONI KOJI GA DOŽIVLJAVAJU VINOVNIKOM SVEGA LOŠEG U OVOM DRUŠTVU – OD KORUPCIJE, RAZORENIH INSTITUCIJA, ZAROBLJENIH MEDIJA, DO SIROMAŠTVA, PARTIJSKOG ZAPOŠLJAVANJA, ODLASKA LJUDI IZ ZEMLJE. ALI, NIJE ON STVORIO SISTEM, NEGO JE SISTEM PROIZVEO NJEGA. ZATO UTISAK DA BI SE ODLASKOM ALEKSANDRA VUČIĆA SA VLASTI SVE PROMENILO NIJE TOLIKO SNAŽAN, KAO ŠTO JE BIO U SLUČAJU SLOBODANA MILOŠEVIĆA. A DA PROMENI SISTEM, OVO DRUŠTVO IZGLEDA JOŠ NEMA DOVOLJNO SNAGE. TREBALO BI DA SE VRATI U 1990. A TO NIJE NIMALO PRIJATNO. TU JE VUČIĆEVA NAJVEĆA MOĆ Petogodišnjaci nisu baš sigurni šta znači popularna ličnost, izgleda da ih roditelji još uspešno čuvaju od jutjubera sa milionskim pregledima i rijaliti programa. Ali, ako im se objasni da popularne ličnosti mogu biti glumci i pevači, pisci dečijih knjiga, pa fudbaleri i neki drugi sportisti, kao i da o njima često slušamo na televiziji i vidimo njihove slike u novinama, onda im je sve mnogo razumljivije. Na pitanje „za koje ste popularne ličnosti čuli", deca poskaču samouvereno: „Vučić! Mesi! Ronaldo!" Tačno tim redom. Nije ovo scena iz čuvene „Kefalice". Tako su potpisnici ovog teksta odgovorila deca iz beogradskog vrtića na jednoj, za njih upriličenoj, novinarskoj radionici. Doduše, bilo je najviše onih koji su uzviknuli: „Vučić!" A dva dečaka su ohrabreno dodala: „Mesi" i „Ronaldo". Znali su bez ikakve zabune da je Aleksandar Vučić predsednik Srbije, a Mesi i Ronaldo – fudbaleri. To je generacija dece 2012/2013. rođene u Srbiji, zapravo prva generacija rođena za vakta Aleksandra Vučića i njegove naprednjačke koalicije i koliko god da se roditelji trude da ih što duže sačuvaju od uticaja medija i zadrže u prirodi, ne mogu ih skloniti na drugu planetu. Ovo je, ipak, zemlja u kojoj i sam predsednik države, bar kako je nedavno objavio „Fajnenšel tajms", ima devet televizijskih ekrana u svojoj kancelariji. Razume se da odgovori dece iz vrtića nisu, što vele ovi istraživači, reprezentativan uzorak za zaključke o bilo čemu, ali se ne može reći da nisu valjan znak u kakvoj Srbiji nam deca rastu. Kada je jedna petogodišnja devojčica iz pomenute grupe za neki državni praznik videla da domar kači zastavu Srbije na zgradu obdaništa, uzviknula je: „Mama, vidi, čika Raša opet stavio Vučićevu zastavu!" Da li će Aleksandar Vučić za prvu generaciju dece koja je rođena za vreme njegove vlasti ostati samo anegdota iz detinjstva ili će ova deca nastaviti svoj život i školovanje stičući sve značajniju svest o najpopularnijoj ličnosti u zemlji, i te kako zavisi od toga koliko je rano štampan ovaj tekst o Srbiji posle Vučića. I da li je „Srbija posle Vučića" u ovom trenutku zaista naučna fantastika ili je, možda, neka sagledivija budućnost? TV TROVAČNICE I NACIONALNA MEGALOMANIJA: Sagovornici „Vremena" nemaju ista viđenja. Novinarka Olja Bećković, na primer, ne veruje da će on ikad otići. Biljana Stepanović, glavna urednica mesečnika „Nova ekonomija", misli da je svođenje računa pomalo preuranjeno, kao i da ćemo do postvučićevskog doba sačekati bar još dve naredne godine, kao i da će šteta biti veća što duže bude ostajao na vlasti (videti antrfile). A sociolog Jovo Bakić u razgovoru za „Vreme" kaže da je ova vlast katastrofalna u gotovo svim segmentima, da je društvo kulturno zapuštano trideset godina, da je poslednjih 5-6 godina samo nastavak uvaljivanja u ogoljeni primitivizam i da dno još nismo dotakli: „Ako pođemo od televizija sa nacionalnom pokrivenošću, izuzev RTS-ovog kulturnog programa, sve ostale televizije su duhovne trovačnice. Velika je grehota što RTS, pored svog kulturno-umetničkog programa koji ima, i koji je zaista vredan pažnje, ima i informativni program kreiran po meri vladavine Aleksandra Vučića." Nove generacije stasavaju, godine prolaze i uvek može da bude gore, uveren je Bakić. Svojim je ušima, kaže, čuo od odličnih đaka, gimnazijalaca, da oni ne veruju u zvaničnu verziju nacionalne istorije i smatraju da je ono što uče u školi falsifikat takozvane germanske istoriografske škole, koja je namerno izbrisala i prepravila našu istoriju. „Oni su naučili sve što treba i što piše u udžbenicima za ocenu, ali ne veruju u to što piše u njihovim udžbenicima, veruju, naime, da su Srbi narod najstariji. A to je recept za katastrofu", siguran je Bakić. Razume se da se ne može naprednjačka koalicija sa Vučićem na čelu optužiti za baš sve loše društvene trendove u zemlji, regionu i svetu, pa ni zato što se đacima više sviđa alternativna Jutjub istorija prema kojoj je „osmomilenijumsko srpsko poreklo zapravo indijsko" ili makar „podunavsko, odakle su Srbi naselili i Evropu i Malu Aziju". Ne može se, međutim, oteti utisku da je vladavina naprednjaka čije je, da tako kažemo, poreklo u staroradikalskom uverenju o velikoj Srbiji, dobrano doprinela toj nekoj klimi „nacionalne megalomanije", o kojoj dalje govori Jovo Bakić. „Veliki nacionalisti", nastavlja Bakić, „po pravilu najviše štete naprave sopstvenoj naciji, a to se posebno dešava relativno malobrojnim nacijama kao što je srpska. Svaka nacionalna megalomanija na ovaj ili onaj način šteti. Tako, dok su radikali bili ideološki i politički značajni i uticajni, tada je bilo važno pitanje stvaranja velike Srbije, širenje u prostoru, širenje granica. Danas, kada je uglavnom svima jasno da to nije moguće, nacionalna ideologija više nije horizontalna nego je vertikalna, tačnije, od širenja granica i povećavanja teritorije prešlo se na rast u visinu. Zato se grade kule najviše na Balkanu, pa se postavljaju jarboli čija visina je jedino važna, i na taj način se i sasvim doslovno ostvaruje ideja o nebeskoj Srbiji. Svedoci smo banalizacije nacionalizma. Veličina se postiže na neki drugi način, izgradnjom najvećeg šoping mola na Balkanu, jarbola, kule. To je zapravo nadmetanje u banalnom nacionalizmu koje je u svojoj suštini zatupljujuće". Bakić, dalje, podseća da je Srbija društvo u kojem je nejednakost najveća na kontinentu: „Medijana prihoda je 212 evra, to znači da 50 odsto ljudi ima prihode ispod 212 evra, a drugih 50 odsto zaposlenih ima iznad 212 evra prihoda. Tri četvrtine društva ima ispod 312 evra, 80 odsto ne dopire do prosečne plate koja je 400 evra. Svaka priča o naciji je u ovom kontekstu sasvim izlišna. Kakvo dostojanstvo može imati čovek koji prima 212 evra mesečno? Tu je priča o nacionalnom uvredljiva za razum." O zaradama govoreći, ovde treba dodati još samo da i ta prosečna mesečna plata u Srbiji koja iznosi 422 evra i do koje ne dopire čak 80 odsto građana Srbije, ne samo da je među najnižima u Evropi, nego je i među najnižima u regionu, kako je ovih dana objavio Demostat u svojoj ekonomskoj analizi. U Velikoj Britaniji neto plata je 1.990 evra, u Francuskoj 2.157, Nemačkoj 3.771, Italiji 1.758, Austriji 2.324, a Danskoj 3.270 evra. I u regionu smo na dnu liste: prosečna plata u BiH je 440 evra, Crnoj Gori 512 evra, Hrvatskoj 832 evra, Sloveniji 1077, Mađarskoj 703 evra, Rumuniji 535 evra, a u Bugarskoj 457 evra. Čak i u Grčkoj, najviše pogođenoj svetskom ekonomskom krizom, u kojoj su sprovedene ozbiljne mere štednje, prosečna plata iznosi 917 evra. Srbija, prema prosečnoj neto plati, bolje stoji samo od Makedonije u kojoj je prosečna zarada 376 evra i Albanije u kojoj je prosečna zarada 378 evra. ISTORIJA VS. RAČUNI ZA STRUJU: Zato nimalo ne treba da čudi to što je milion građana Srbije na spiskovima izvršitelja za prinudnu naplatu dugova, uglavnom za komunalne račune. Niti je neobično to što 30.000 ljudi svake godine napušta Srbiju. Računica je sasvim prosta: strani investitori dobijaju subvencije od države Srbije da zapošljavaju uglavnom nekvalifikovanu i jeftinu radnu snagu. Slično se ponaša i država: budući da je ogrezla u partokratiji, od oko 600.000 članova SNS-a većina je zaposlena u javnom sektoru, što znači da je članska karta u SNS-u uslov za radno mesto, a ne kvalifikacije. Za to vreme, predsednik te iste zemlje pred novinarima „Fajnenšel tajmsa" poigrava se istorijskim paralelizmima tumačeći značaj svog imena u Srbiji, upozorava Vašington i Brisel da bi njega neko mogao i da ubije pre nego što ispuni sve što je obećao: „Nijedan Aleksandar nije preživeo na vlasti", rekao je u intervjuu „Fajnenšel tajmsu" kada je na terasi u predsedničkoj palati objašnjavao novinarima da su tu ubijeni kralj Aleksandar i kraljica Draga 1903. Neku nedelju pre je i svojim sunarodnicima predočio da je svestan da mu „Srbi neće oprostiti svoju bolju budućnost i mir" i da će „rešenje Kosova" ujedno biti i njegov „politički kraj". I ko pored tolike navale istorije da brine o računu za struju ili frižideru što samo prazan svetli? Malobrojni kritičari njegove vlasti uvereni su da je tako i jedne i druge (i Zapad i Srbe) pozvao da ga podrže u sledećoj kampanji. Imaće šta da pruži i jednima i drugima. „Ja ne mogu da zamislim da on ode", više puta u toku razgovora za „Vreme" ponavlja Olja Bećković. „Ako i dođe taj trenutak da on ode, to će biti jedan uvredljivi bilans. Ovo već predugo traje, nema nikakve granice između istine i laži, dobrog i lošeg, sve je dozvoljeno. Oni koji su promenili 30 partija i 40 mišljenja danas drže predavanje: kako te nije sramota što si promenio mišljenje. Evo, gledam Skupštinu dok razgovaramo i vidim da je Nebojša Stefanović potpuno spreman da nasledi Vučića, već su uveliko spremni da ukoliko on ode, samo nastave isto. Razorene su sve vrednosti, sve institucije, razoreno je ljudsko tkivo, nisu naš problem institucije, nego ljudi. Jer i institucije – čine ljudi. A ljudsko tkivo je razoreno jer je sve svedeno na borbu za goli opstanak. I ljudi su naučeni da u tome nema ništa loše. Ti nemaš mogućnost sad da biraš stranu, da li ćeš svetliju budućnost dočekati s nekim drugim, s kim, u odnosu na koga ti treba da budeš moralan, jak i čvrst, i integrisan, gde je taj reper? A ako ga, recimo, zameni taj neki lider opozicije, pa će nas terati da slavimo, kao otišao Vučić, a došao … ? Ulaže se najneverovatnija energija da devalviraju, kompromituju, unište tog lidera opozicije. Onda će da se dogodi da taj tako uništen, kad više nijedan čovek ne bude uz njega, kad više niko ne bude verovao u njega, onda će da se dogodi da će taj zameniti Vučića. Tad će biti jasno da o tome ne odlučuju građani, nego da o tome odlučuje neko drugi, ko ima interes da nas vređa i vređa bez kraja i konca. To se svodi na ono što nam se uvek gadilo da poverujemo, svodi se na ono da se menjaju po principu ‘ko daje više od onog prethodnog’. I kad potrošimo ovog, kad nam da sve što je mogao, onda ćemo dovesti drugog koji će dati još više, a taj spisak želja šta još treba da damo to ćemo tek da vidimo." To što se Vučić trudi da se održi na žici koju mu je Zapad postavio jeste samo svest da bez spoljnopolitičke podrške neće moći da opstane na periferiji svetskog kapitalističkog sistema, misli Jovo Bakić. „Utoliko je njegov sistem opasniji od Miloševićevog. On je učinio sve da dobije spoljnopolitičku podršku i dobio je. U ovom trenutku, jedan od razloga što opozicije faktički nema, što je totalno rasturena, jeste taj što nijedan politički delatnik iz opozicije ne može dobiti političku podršku spolja, tu je Vučić sa svoje tačke gledišta, odigrao mudro. Zavisiće mnogo i od toga koliko će i kada nezadovoljstvo među građanima narasti da se stvori istinska opoziciona snaga, i zavisi od toga hoće li ta opoziciona snaga moći da privuče spoljnopolitičku podršku. To je osnova za promene. A budućnost je krajnje neizvesna." Sve one javne institucije u Srbiji (kaže se da je ukupno 11.000 korisnika javnih sredstava, u državnoj upravi i lokalnoj samoupravi, vojsci, policiji, kulturi, prosveti, sudstvu i zdravstvu) u rukama su vladajuće stranke, koja, dakle, upravlja životima 700.000 zaposlenih. Od ovog lepog broja u javnom sektoru dobra većina ima člansku kartu SNS-a i drugih vladajućih partija, dakle, ljudi u javnom sektoru su njegova država u državi, vojska koja obezbeđuje dodatne glasove za svaki izborni ciklus. Ali, ako ćemo pošteno, nije taj sistem izmislio Vučić, sistem je postojao i pre njega, on ga je samo, da tako kažemo, unapredio. Ko je makar malo putovao po Srbiji zna da u svakom mestu u glavnoj ulici ili na samom trgu, kod opštine i suda, postoji i zgrada s partijskim kancelarijama. Jedni te isti gradski šefovi šefuju i u tim kancelarijama, samo se nazivi partija menjaju. „Oni koji su tu došli s Vučićevim prethodnicima, oni su se lako prestrojili. To će biti i posle Vučića, ti će se ljudi prestrojiti gde treba. Osim ukoliko ne dođe do nekih značajnijih lomova, što bi bilo poželjno. Oligarhijski sistem su stvorile prethodne vlasti, sad postoji jedan čvrstorukaš na čelu sistema i on ih je sve disciplinovao. Ako se sistem, što ne zavisi od Vučića, značajno ne promeni, on će i sa silaskom Vučića sa vlasti nastaviti da funkcioniše. Pouzdano znam da su na platnom spisku Poreske uprave bili ljudi iz G17+ koji se nisu pojavljivali na poslu, ali su primali platu. I danas znam da postoje ljudi koji su formalno zaposleni po opštinama u Srbiji, primaju platu, ne pojavljuju se na poslu, a jedina kvalifikacija im je članstvo u SNS-u", kaže Jovo Bakić. SRASTANJE MAFIJE I DRŽAVE: Vučićeva zabrinjavajuća inovacija je, međutim, prema tumačenju Bakića, „srastanje mafije i države", odnosno, mafija je zarobila državu, a mafija neće otići glasačkim listićima. Kada jednom naprednjaci izgube podršku na izborima, uveren je on, biće postavljeno pitanje: da li se pravi aranžman s mafijom da bi se ovekovečio taj mafijaški sistem ili će se dogoditi krvoproliće sa neizvesnim ishodom. „Slično je bilo i 2000. Tada je napravljen dogovor. Da bi na kraju onaj koji je napravio dogovor platio glavom kad je pokušao da napravi državu. To je ta nesreća, jer s druge strane, upravo je taj dogovor sprečio da u Beogradu 5. oktobra bude najmanje 100 mrtvih. A opet je pitanje kakav bi bio ishod. Dok se ne raskrinka ta mafija vezana za oba kluba, Zvezdu i Partizan, u njihovim upravama, među takozvanim navijačima, mafijašima, koji se zapravo bave trgovinom droge, ugovaraju poslove sa državom, imaju svoje firme, obogatili su se u poslednje tri-četiri godine, pobeđuju na svakom tenderu, ovde se neće nikada i ništa promeniti. Ako se to ne reši, ako ti ljudi budu dobri i nekoj sledećoj vlasti, jer ne zaboravimo oni su bili dobri i 5. oktobra 2000, tu sigurno onda nema ničega, mi kao društvo odmah možemo sebi da potpišemo smrtnu presudu. Jer ti su ljudi zaista mafijaši, oni neće svojevoljno otići u zatvor." Zato je Bakić uveren da dan posle zavisi od nekoliko scenarija: „Hoće li biti krvoprolića i u kojim razmerama i kakve će to posledice doneti. To je samo po sebi vrlo traumatično. Dođe li do nagodbe, imaćemo isto ovo što je prisutno godinama, sistem je isti, samo se elita dopunjava novim članovima. To je sistem koji je u interesu moćnim spoljnopolitičkim činiocima i naravno, multinacionalnim kompanijama, imaju ovde jeftinu radnu snagu. Sa stanovišta građana Srbije, to je sve katastrofalno. Izbori su, dakle, očajni, ali ja ne vidim na koji treći način ovo može da se promeni." Olja Bećković je pak sigurna da je apsolutno nemoguće da se taj sistem demontira i da posle Miloševića nije došlo ni do jednog demontiranja: „Već nam je ušlo u naviku da pričamo kao da jeste, pa smo sad, eto, nezadovoljni što nije došlo do demontiranja iznutra. Ali upravo smo poslednjih godina svedoci da do demontiranja nije došlo nikako, ni spolja ni iznutra. Sad to gledamo. Hajde za početak da zamislimo ako dođe taj dan, niko više neće ići da gostuje na Pinku. Već je to nemoguće. Hajde, demontirajte Pink i ljude koji rade na Pinku. Kako? Nikad ništa nije demontirano, od političara koji će da pevaju ‚Maj vej’ (Nenad Čanak posle 5. oktobra, uz opasku: „Pa šta, to je sad naš Pink", prim.n) do novinara koji će na isti način da čitaju otvorena pisma istog tog Željka Mitrovića, samo nekom drugom." Vučića sa državom izjednačuju i njegovi glasači i partijska vojska, ali i svi oni koji ga doživljavaju vinovnikom svega lošeg u ovom društvu – od korupcije, razorenih institucija, zarobljenih medija, do siromaštva, partijskog zapošljavanja, odlaska ljudi iz zemlje. Ali, nije on stvorio sistem, nego je sistem proizveo njega. Zato utisak da bi se odlaskom Aleksandra Vučića sa vlasti sve promenilo nije toliko snažan, kao što je bio u slučaju Slobodana Miloševića. A da promeni sistem, ovo društvo izgleda još nema dovoljno snage. Trebalo bi da se vrati u 1990. A to nije nimalo prijatno. Tu je Vučićeva najveća moć.\nGeneral Vladimir Lazarević, prvi put po izlasku iz Haškog suda, o bombardovanju 1999. godine. Alijansa za 78 dana na našu zemlju bacila više bombi nego Hitler u Drugom ratu. RUŠEVINE Priština, posle jednog od mnogobrojnih naleta NATO aviona 1999. Foto Z. Jovanović PROTIV srpskog naroda i države NATO je 1999. godine vodio nuklearni i hemijski rat niskog intenziteta. Za tih 78 dana NATO je na našu zemlju sa mora, iz vazduha i kosmosa bacio više bombi nego Adolf Hitler 1941-1945. Ekvivalent korišćenih eksploziva je između šest i osam nuklearnih bombi bačenih na Hirošimu. Bio je to najasimetričniji rat vođen u dotadašnjih 50 godina postojanja NATO, a njihov ratni zločin pretvoren je u genocid nad našim narodom. ALARMANTNO Na Kosovo bačeno 10 tona uranijuma Ovo govori general Vladimir Lazarević, prvi put po izlasku iz haškog suda. Nekadašnji komandant Prištinskog korpusa, koji se minulog vikenda u Nišu sreo sa starešinama Treće armije Vojske Jugoslavije za vreme NATO bombardovanja naše zemlje, kaže da su francuski eksperti utvrdili da je radioktivnost municije NATO upotrebljene samo na Kosmetu 350 puta veća od dozvoljenih vrednosti. - Indijski stručnjaci naveli su da se radioktivnost sa Kosova i Metohije proširila 1.000 kilometara u prečniku, a autoriteti u svetskoj medicini, prof. dr Dušan Stanojević i Miodrag Đorđević, tvrde da će pakao kod nas početi tek posle 2020, kada će godišnje od posledica radioaktivnosti iz 1999. od kancera obolevati 70.000 osoba. Od tog broja, umreće, uprkos lečenju njih 40.000 - rekao je general Lazarević. Kako govori jedan od najpopularnijih generala u našoj zemlji, nuklearni rat protiv naših snaga na KiM počeo je 30. marta u rejonu Prizrena, dok je 25. aprila u Uroševcu i okolini NATO upotrebio kasetne bombe sa nepoznatim hemijskim agensom. Na udaru su bili pre svih pripadnici 243. mehanizovane brigade. - U dva navrata je tadašnji predsednik SAD Bil Klinton, preko TV stanica, objavljivao da Prištinski korpus i Treća armija više ne postoje - podsetio je general. - Prvi put, to je bilo 2. maja, na 32. dan agresije, a komanda Treće armije je reagovala tako što je u centru Prištine sazvala sve komandante jedinice sa terena da pred kamerama održe referisanje. Drugi put, Klinton je 28. maja svetskoj javnosti i rekao kako je američka strateška avijacija tog dana na Paštriku ubila 700 boraca Prištinskog korpusa i stvorila sve preduslove da NATO uđe na KiM. "Vašington post" je 4. juna, međutim, morao da objavi kako se "Vazdušno-kopnena operacija 'Strela 2', planirana u Vašingtonu, odbranom srpske vojske pretvorila u kašu". SEĆANjE General Lazarević, na skupu u Nišu, minulog vikenda Istina o uranijumu duboko skrivana Lazarević ukazuje na to da su ciljevi NATO bili da "primenom Hitlerove doktrine blickriga" za tri-četiri dana uništi efektive VJ i ubije više od 20.000 pripadnika Prištinskog korpusa. - Kada je juna 1999. godine NATO morao da prizna neuspeh, njihovi generali su izašli sa planom da na Srbiju krenu sa 200.000 do 400.000 vojnika i da je okupiraju u roku od četiri do šest meseci - seća se tih ratnih dana general Lazarević i podseća da je tada, ipak, odlučeno da se "problem vrati" Ujedinjenim nacijama. DA SE NE ZABORAVI - NA Veliki petak, 8. aprila, u Drenici su nam ubili 10 vojnika, a ranili 30 - podsetio je general Lazarević saborce Treće armije okupljene u Nišu na susretu pod nazivom "Da se ne zaboravi". - Istog dana na Juničkim planinama na odeljenje graničara pod vođstvom desetara Šarca udara od 200 do 300 plaćenika, a ovaj odbija napad. Druga graničarska grupa "Gromovi" istog dana sukobljava se sa šiptarskim teroristima, koji ulaze takođe iz Albanije i odbijaju napad. I tako... počinje pakao Košara. http://www.novosti.rs/vesti/naslovna/drustvo/aktuelno.290.html:689704-Nato-na-Srbiju-srucio-osam-Hirosima\nU trenutku dok se transportni avion An-124 koji prevozi prva dva aviona MiG-29 za Srbiju nalazi u vazduhu, na putu do vojnog aerodroma Batajnica, Ministarstvo odbrane Ruske Federacije objavilo je da su srpski piloti-lovci danas stigli u Lipeck, u 4. Centar za borbenu obuku i preobuku letačkog sastava, elitnu školu za pilote koja se može uporediti sa nekada u pop-kulturi popularnim američkim Top Ganom. Pripadnici 101. lovačko-avijacijske eskadrile i 890. mešovite helikopterske eskadrile provešće nedelju dana u Lipecku (kako je Tango Six već ranije izvestio) u okviru trećeg izdanja vežbe BARS. Najznačajnije vazduhoplovne vežbe koju je Srbija sa Rusijom izvela u novembru 2015. i zatim u oktobru 2016. godine. – U vazduhoplovnom centru Lipeck danas počinje najznačajnija zajednička Rusko-Srpska vežba u obuci borbene upotrebe aviona MiG-29 i helikotera Mi-8 – „BARS 2017“. Teme vežbi koje će biti realizovane biće u oblastima presretanja u vazduhu, borbenog traganja i spasavanja, gašenja požara, desantu borbenih trupa i jurišnih dejstava po zemaljskim ciljevima. Kao dodatak, piloti dve države vežbaće vazdušnu borbu na srednjim daljinama kao i gađanje zemaljskih ciljeva. – stoji u saopštenju ruskog Ministarstva odbrane. Ko zna bolje da koristi MiG-29 od zemlje koja ga je proizvela? Detalj sa prvog BARS-a / Foto: Ministarstvo odbrane Srbije Lipeck je danas glavna baza za proučavanje borbenih sposobnosti različitih tipova taktičkih aviona koji se nalaze u sastavu Vazdušno-kosmičkih snaga Rusije a iskustva koja su stečena iz različitih letnih eksperimenata se primenjuju u daljem razvoju vazduhoplova kao i u definisanju njihove borbene primene. U njegovom sastavu se nalaze i akro-grupe ’’Ruski Vitezovi’’, ’’Striži’’ i ’’Sokolovi Rusije’’ koji na najbolji način predstavljaju rusku avijaciju, veštinu pilota i manevarskih sposobnosti aviona. Strukturu centra čine Avijacijska grupa sa 968. instruktorskim mešovitim avijacijskim pukom za istraživanje sa 4 eskadrile i to 1. lovačkom eskadrilom sa avionima Su-27 i UB, Su-27SM, Su-30SM, Su-35S, 2. lovačkom eskadrilom sa MiG-ovima 29, MiG-29SMT, 3. bombarderskom eskadrilom sa avionima Su-24M i Su-34 i 4. jurišnom eskadrilom koja leti na Su-25 i Su-25SM. Pripadnici jedinica koje se nalaze u formaciji Centra učestvuju na svim važnim vazduhoplovnim događajima, kako u Rusiji tako i u inostranstvu. Nijedna velika vežba, parada ili aeromiting ne može da prođe bez letenja aviona Lipeckog aviocentra. Petar VOJINOVIĆ\nLolita Davidović: I dan-danas vezana za Srbiju\nOva crvenokosa devojka mora da postane zvezda - izjavio je svojevremeno slavni glumac Pol Njumen na snimanju filma Blejz 1989. godine. Glumica crvene kose o kojoj je govorio ovaj oskarovac bila je Lolita Davidović. I zaista, Njumen nije pogrešio. Zahvaljujući ulozi striptizete Blejz Star u koju se zaljubljuje američki guverner Erl Long (igra ga Njumen), Lolita je preko noći postala zvezda. Njena karijera do tada je bila tek u povoju, a najveći uspeh bio je upravo to što je sa 27 godina zaigrala glavnu ulogu u jednom filmu. Priliku da bude na istom setu sa Polom Njumenom dobila je na audiciji, a izabrana je od 600 prijavljenih glumica. Kako je kasnije govorila, najveći strah pred početak snimanja imala je zbog činjenice da je na veliko platno trebalo da prenese jednu istinitu životnu priču - priču Blejz Star, igračice burleske (gotovo izumrle forme striptiza koja je tek poslednjih godina ponovo popularna zahvaljujući Diti fon Tiz). "Nije me poznavala kao glumicu. Bila sam tada nepoznata. Ali ni u jednom trenutku nije bila sumnjičava. Sve vreme mi je pružala podršku", prisetila se pre nekoliko godina Davidović, dodajući da je igračica sve vreme bila na snimanju i da joj je čak donosila i svoje stare kostime za nastupe da bi ih probala i nosila. Kako bi što bolje dočarala pravu Blejz, morala je da se ugoji nekoliko kilograma. Od ovog filma sve se promenilo za Lolitu Davidović, koja je u svojoj dosadašnjoj karijeri ostvarila više od 60 filmskih uloga i pojavljivala se i u više od 20 popularnih TV serija. Lolita Davidović rođena je 15. jula 1961. godine u Londonu (Ontario u Kanadi). Ćerka je jugoslovenskih imigranata - njen otac Branko Davidović je Beograđanin, poreklom iz Beške kod Inđije, a majka joj je iz Ljubljane. Kasnije se iz Kanade preselila u Čikago, a potom u Holivud. Odrasla je u srpskoj tradiciji i, iako su joj roditelji razvedeni, i dan-danas je vezana za Srbiju. Redovno posećuje pravoslavnu crkvu u Los Anđelesu. Ministarstvo za dijasporu Srbije odlikovalo je 2005. godine Lolitu ordenom Nemanjića zbog njenih patriotskih aktivnosti u Holivudu. "Moj muž Ron počasni je član srpske zajednice u Kaliforniji i vrlo rado pije šljivovicu. Često se družimo sa Srbima, pogotovo kad se nešto dešava u organizaciji naše pravoslavne crkve. Od oca sam nasledila veliko poštovanje za našu veru i tradiciju. Srpski ne govorim najbolje, i zbog toga me je sramota, jer moj muž, koji zna nešto malo srpski, i to malo govori bolje od mene", u šali kaže holivudska diva. Lolita je udata za režisera Rona Šeltona, filmskog reditelja, koga je upoznala upravo na snimanju pomenutog filma Blejz. Šelton je scenarista i reditelj filmova Belci ne umeju da skaču, Tim snova, Daramski bik, Loši momci II... "Moji srpski prijatelji su ga prihvatili kao počasnog Srbina zbog njegovog jakog glasa, nekompromitovanih metoda i navika u ispijanju alkohola - možda ne navika, ali sklonosti. Ali i zbog njegove prizemnosti. On je pravi Amerikanac, ali mislim da američka i srpska kultura deli mnogo toga", kaže glumica. Inače, njen muž je nekadašnji bejzbol igrač i većina njegovih filmova govori o sportistima (košarci, golfu, bejzbolu...) Lolita ne deli njegovu ljubav prema sportu, osim kako kaže kroz smeh, prema boksu, aludirajući na film njenog muža Igraj do koske, u kome je glumila pored Antonija Banderasa i Vudija Harelsona. Par ima dvoje dece - ćerku Valentinu i sina Džona. "Volim da sam sa našim ljudima iz crkve, jer pozitivno utiču na moju porodicu, posebno na decu. Ne snimam mnogo u poslednje vreme, posvećena sam odgajanju dece", izjavila je Davidović. Ljubav prema glumi nastala je, kako objašnjava, zbog osećaja poštovanja prema jeziku. I danas bi se rado vratila pozorištu, upravo zbog dugih monologa koje samo na sceni ima priliku da izgovara. Kao dete pomalo je kasnila za svojim vršnjacima. Bila je introvertna i nije volela mnogo da se druži, što se kako dodaje, nije mnogo promenilo ni danas. Pa kako je onda postala glumica?! "Mislim da je to bila kombinacija mog slovenskog porekla i činjenice da sam jako emotivna. Volim da slušam ljude, zapravo mnogo volim ljude. I njihova iskustva. Mislim da je najkreativnija i najzdravija stvar koju sam mogla da uradim to da nasledim nečije životno iskustvo, da ga naselim, imitiram, umesto da samo živim svoje uloge", priča Davidović, koja je glumu studirala u Njujorku. Svoj prvi film Razred Lolita je snimila 1983. godine. Nakon uspeha filma Blejz, glumila je uz Endi Mekdauel i Džona Malkoviča u ostvarenju Predmet lepote, zatim u trileru Brajana de Palme Zmija u nedrima, te u komediji Nedostatak vere sa Stivom Martinom i JFK sa Kevinom Kostnerom. Bili su tu i filmovi Tačka ključanja, Nekad i sad, Bogovi i čudovišta, Dugo putovanje, Septembarsko svitanje, Ubij svoje najdraže... Ali i popularne serije Monk, L svet, Mesto zločina, Zločinački umovi, Pravi detektiv... Igrala je zajedno sa Ričardom Girom, Šeron Stoun, Veslijem Snajpsom, Džonom Vojtom, Džejmsom Vudsom, Kristoferom Vokenom, Raselom Krouom, Harisonom Fordom, Kurtom Raselom... Zahvaljujući TV filmu stanice HBO - Prison Stories: Women on the Inside, bila je nominovana za nekoliko nagrada, a među glumačkim priznanje koje je dobila najdraža joj je nagrada na filmskom festivalu u Tokiju 1993. godine, gde je proglašena za najbolju glumicu za rolu u romantičnom filmu Mlađi i mlađi. U jednom razgovoru za domaće medije kazala je da bi volela da igra u nekom filmu Emira Kusturice. "Viđam se sa kolegama iz Srbije na festivalima. Volela bih da vidim Beograd i da sebi nađem na filmu ulogu neke hrabre Srpkinje. Međutim, sve zavisi od toga koliko ću biti posvećena deci", priča glumica. Na IMDB još uvek stoji podatak da je deo projekta u nastajanju o Nikoli Tesli koji planira da snimi Vladimir Rajčić (Srpski ožiljci). Do tada izvesno je da ćemo je gledati u novim epizodama serije Red i zakon. Marija KRTINIĆ\nSela odsečena, smetovi od 4m - ledeni talas stigao i u Srbiju\nNa teritoriji opštine Sjenica je proglašena vanredna situacija zbog snega koji pada 48 časova i puteva na Pešterskoj visoravni koji su još uvek neprohodni. IZVOR: BETA SUBOTA, 7.01.2017. | 13:37 -> 17:22 Ilustracija: Tanjug Visina smetova na pojedinim mestima je i do četiri metra. Direktor Direkcije za projektovanje i izgradnju Sjenice Rasim Jahić rekao je radiju Sto plus da vetar stvara smetove i do četiri metra visine, a da su putevi do sela i dalje neprohodni. "Sela Buđevo, Vrapci, Šare i Boguti su bez struje, dok su Crvsko i Doliće bez vode", rekao je Jahić. On nije precizirao koliko je ljudi zarobljeno u pešterskim selima, naglašavajući da jak vetar poništava sve napore ljudi i 17 mašina koje neprestano rade. "Ako bi vetar prestao da duva, puteve bismo mogli da očistimo za najmanje tri dana. Međutim, ono što nam otežava posao je niska temperatura, pa često dolazi do zaustavljanja rada mašina", dodao je Jahić. U opštini Medveđa je proglašena vanredna situacija zbog nemogućnosti da se očiste lokalni putevi, na kojima su smetovi visoki i dva metra, te ne može da se ode do stanovnika zavejanih planinskih sela. Predsednik Opštine Medveđa i komandant Štaba za vanredne situacije, Nebojša Arisć rekao je agenciji Beta da je Javno preduzeće "Obnova" s tri mašine za ćišćenje snega nemoćno u borbi s mećavom. "Najteže je u selima uz administrativnu liniju sa Kosovom i Metohijom - Medvece, Marovac, Gornji Gajtan, Braina, Gubavce i Sponce, gde su staračka domaćinstva i bolesni ljudi. Ne možemo da očistimo puteve ni do policijski i vojnih punktova u tom kraju. Zapravo, mi ih očistimo, ali za nekoliko sati ponovo su zatrpani", kazao je Arsić. On je rekao da je jedna žena iz Gornjeg Gajtana na rukama doneta do prohodnog puta kako bi otišla do leskovačke bolnice na dijalizu, i da je on opštinskim terenskim vozilom iz Tupala dovezao devojčicu sa visokom temperaturom do Doma zdravlja u Medveđi. "Pošto smo u vanrednoj situaciji, sada možemo da angažujemo dodatnu mehanizaciju što smo i učinili, pa se nadamo da ćemo uspeti da probijemo smetove viskoke preko dva metra", rekao je on. Istakao je da u pojedinim selima nestaje struja, najčešće u Tupalu.


Naslovnica Sjeverni Sandžak Novi Pazar Zaslugom BDZ-a Vlada predvidjela budžetska sredstava za izgradnju putne i gasovodne infrastrukture...\nBDZ Sandžaka obavještava širu javnost da je dosadašnjim angažmanom kao dio vladajuće većine na republičkom nivou uspjela izdejstvovati početak rješavanja gorućih infrastrukturnih problema u Sandžaku.\nZahvaljujući razumijevanju i politici aktuelne Vlade koja ima senzibiliteta za probleme svih građana Srbije, u budžetu za 2017. godinu planirana su tri strateška infrastrukturna projekta u Sandžaku.\nTotalna rekonstrukcija i rehabilitacija državnog puta II-A reda Novi Pazar-Tutin više od tri decenije nije rađena, zbog čega ovaj putni pravac nije ispunjavao propisane standarde.\nDrugom stavkom predviđena su značajna novčana sredstva za izradu gasovoda Aleksandrovac-Brus-Kopaonik-Raška-Novi Pazar-Tutin.\nU najavi je pronalaženje strateških partnera koji bi finansirali totalnu rekonstrukciju i rehabilitaciju putnog pravca Haljinoviće-Sjenica-Duga Poljana-Novi Pazar pri čemu bi se trasa ispravila na kritičnoj dionici Postrmac.\nDeni 4. Decembra 2016. At 21:23\nBez aerodoroma, autoputeva i magistralnih traka, Sandžak će se jako teško razvijati\nDeni 4. Decembra 2016. At 21:27\nI pruga je jako bitna\nDeni 4. Decembra 2016. At 21:20\nSvaka čast BDZ-u i Muftiji\nBuljo 4. Decembra 2016. At 20:53\nJa mislim da nije BDZ da ni mozda ptice nebi vise pjevale.\nAaauuu jeste se umislili majko mila.\nBas vas ne volim sto ste takvi aroganti lazovi prevrtljivi ada bas nikakvi.\nJedom rijeci receno gadite mi se.\nДН 4. Decembra 2016. At 14:51\nМуфтију за председника Србиј, одмах. Има и власт и утицај и паре и силу и војску, само му фали држава. Дати му целу Србију, а Вучића за портпарола Владе, или да бере државне орахе.\nŞeytan Marka Giyer 4. Decembra 2016. At 15:10\nIz vasih usta u bozje usi efendijo nikodinovicu! 🙂\nVracaju se zlatni dani srbije, da bude kao nekad sto je bilo. Ovih sto i kusur godina dok ste kao slipci tumarali po spajzevima istorije dolaze kraju i na koncu ce ciniti samo jednu malu i bolnu parantezu u vasem razvoju. 🙂\nOlijana 4. Decembra 2016. At 15:30\nMožda i imate pravo DN. Vučić je dobar, ali je Muamer još bolji. Njihova simbioza, tačnije mutualizam će učiniti čuda, kao što smo već imamo prilike da vidimo. Samo Muamer bi imao jedan problem kao predsednik. Imali bi dve prve dame, a može biti samo jedna. Mada kad bolje razmislim, ova aktuelna je prilično skupa za Srbiju. Možda bi dve skromnije bile i isplativije, a i predstavljale svojevrsnu atrakciju kojoj ne treba reklama.\ndeni 4. Decembra 2016. At 21:28\nSta ti vise samo lupas\nH A M Z A. 4. Decembra 2016. At 08:53\nOvi dvojica kako se kaze u nasem narodu djuturuma 25 godina grade zaobilaznizu oko N. Pazara i nikako da je dograde. A ovi pravi patrijote Sandaka vec dogovorili radove i puteva i gasovod vec u prvih 7 mjeseci kako su uisli u skupstinu. Aferim za BDZ!\nDjerekarski soko 4. Decembra 2016. At 08:45\nAferim sultane ….lagano polećemo ….nek nam je mubarek. …\nH A M Z A. H A M A S. 4. Decembra 2016. At 08:03\nBelma SDA je uprljala obraz da ga vise za 1000 godina nemoze oprat samim cinom razbijanjem Islamske zajednice. A kamoli jos sa stotinu drugih stvari nigdje nije varata otvorila da nije zabrljala da vise nemoze nikada pojaviti vedra i cista obraza. SDA je svoj obraz zamijenjila sa zadnjicom jos od davno kada vam je lider pobjegao za Tursku u najtezim danima Sandzaka i to sve u dogovoru sa Milosevicem a ostavio svoje stranacke drugove da robijaju i da hi prebijaju po Srpskih zatvora. Za takvim covjekom mogu damo maloumni da idu!\nBelma 4. Decembra 2016. At 06:06\nSrpska vlada uzurbano radi na infrastrukturi Sandzaka,jer treba da se otvara poglavlje 23 u pregovorima sa EU,a to se tice nacionalnih manjina i naseg prava na Autonomiju.Nadam se da bar SDA nece ucestvovati u toj prljavoj igri.\nŞeytan Marka Giyer 4. Decembra 2016. At 15:14\nOstvarivanje nasih kolektivnih prava i statusa se MORA UREDITI PRIJE ULASKA SRBIJE U EU!!!\nInfrasturktura i ostalo ce i tako doci i jos povoljnije i odrzivije ako se nas status rijesi na odgovarajuci nacin.\nŞeytan Marka Giyer 4. Decembra 2016. At 03:23\nNemojte se ba bezveze paliti jerbo ovo nejma nikave veze ni sa bezvezeom ni sa prasimom ni sa suljkanom vec sa zamazivanjem ociju bosnjacima dok traju pregovori za pristupanje EU.\nPosle toliko decenija drzava nam da malo sadake i mi treba da smo zadovoljni????\nNejma nama zivota bez AUTONOMIJE SANDZAKA! Poradite vi malo vise na tome i ne nasjedajte na fore prevodenja zednog bosnjaka preko vode…!\nH A M Z A. H A M A S. 4. Decembra 2016. At 09:54\nO autonomiji netreba puno u medijima ni pisat ni pricat atonomija je neizbjezna. A od drzave uzet sve sto je moguce u tome je uspjeh Sandzackih politicara. A ne kao do sada od izbora do izbora malo sodora malo asvalta brasna zejtina i za glasove od 20 d0 50€ i cekaj cetiri godina sledece izbore. A za autonomiju ja sam sigugan da Sultan Zukorlic ne odustaje.\nŞeytan Marka Giyer 4. Decembra 2016. At 15:25\nO sredivanju infrastrukture netreba puno u medijima pisati jer je ce se ona svakako u najskorije vrijeme sredivati a narocito nako ulaska u EU i pristutu EU-fondovima. Sto se autonomije tice taj voz niposto nesmijemo propustiti i brine me da se to pitanje stavlja u drugi plan dok akreditacija izgleda da je pitanje broj 1.\nSrbende ce bezbeli uciniti sve sto mogu da izmajmunisu da autonomije sandzaka nebude i zato je neophodno raditi na stvaranju pritiska javnog mnenja u bosnjaka za autonomiju sandzaka kao osnovni uslov za nas dugorocni opstanak.\nZato treba redovno – DVA DO TRI PUTA U HEFTI OBJAVLJIVATI CLANKE NA TEMU AUTONOMIJE SANDZAKA I TO JEDNOM IZ UGLA KULTURE, DRUGI PUT EKONOMIJE, TRECI PUT INFRASTRUKTURE, CETVRTI PUT IZ UGLA ZDRAVSTVA itd. Pokazati narodu konkretno kako bi se njegov zivot poboljsao uz autonomiju sandzaka.\nСтеван Синђелић 4. Decembra 2016. At 10:03\nКад си уцвиљена глуперда па не видиш да вам је аутономија већ дата у оквиру српског Раса када је муфтијство прерасло у војводство санџачко. А у ЦГ више нико и не спомиње Санџак и нема чак ни једне партије са префиксом “санџачка”!? 🙂 Видиш колико је и овај несрећни Дрековић паметнији од тебе да је то схватио и зато је задовољан!? 🙂\nZ U K A. 4. Decembra 2016. At 10:24\nKo li tebe gazi na rep pa se uvijek sa nekim glupostima javljas. U toj zelji svi cete poumirat a nece vam se ispunit!\nExcalibur 4. Decembra 2016. At 00:53\nSvaka cast za BDZS. Isplatio se rad i trud. “Samo se trudite, a Allah ce vas trud vidjeti, i vjernici…” Ne pocinjite prozivku SDP-a, nisu oni krivi, R.LJ. je kriv, nije SDP sav takav. Ali uskoro ce se svesti na NVO, pa ce nasa braca Bosnjaci biti slobodni i birati istinu.\nСтеван Синђелић 4. Decembra 2016. At 01:00\nТачно, Касим Зоранић и другови су потпуно другачији и добро би дошли у БДЗ!? 🙂\nELKO 3. Decembra 2016. At 23:08\nALLAH TI PODARIO I TEB SVAKO DOBRO NA OVOM I NA BUDUCEM SVETU U DZENETU U HLADU I DRUSTVU NAJODABRANI AMIN:\nСтеван Синђелић 3. Decembra 2016. At 23:01\nТако је, братство војводе санџачког и војводе свесрпског повезује Тутин и Сјеницу преко Старог Раса и само са Расом у срцу, у коме има места и за војводство санџачко!?\nAmer 3. Decembra 2016. At 23:22\n…i to željeznicom Beograd NATO baza Bar…..\nHustler 3. Decembra 2016. At 22:47\nTako to rade pravi predstavnici svog naroda!


SAZNAJ KAD TE ČEKA SREĆA: 3 najbolja dana u godini za svaki horoskopski znak! – Plus Radio\nHome / Zanimljivosti / SAZNAJ KAD TE ČEKA SREĆA: 3 najbolja dana u godini za svaki horoskopski znak!\nBy Plus Radio on 17/05/2016 Vrijeme: 22:33\nAstrolozi otkrivaju da tokom godine svi horoskopski znaci imaju svoje najpovoljnije dane za ljubav, posao ili ostavarenje planova. Saznajte koji će dani u 2016. godini vama doneti prosperitet i blagostanje na raznim poljima.Ovan\n← Previous Story BORBA ZA ŽIVOT I SMRT: Mungos protiv kobre… Preživeo je ujed, a njegovo kretanje je neverovatno!\nNext Story → LJUBAV TOKOM RATA: Ovih 20 istorijskih fotografija podsetiće vas na to koliko je život kratak


Za poljoprivrednike iz državne kase 2,6 milijardi - Radio Luna\nProširuju kapacitete za boravak predškolaca(AUDIO)\nNa Zlatiboru najavljena gradnja 15 terena za pripreme domaćih i inostranih klubova\nArilje- letnja prestonica kulture sa više od 5 000 posetilaca\nIzgradnja počinje u martu sledeće godine, saobraćajnica od velikog značaja izmestiće teretna vozila iz centra opštine\nMamograf i pregledi na trgu tri nedelje\nPočetna Srbija i region Za poljoprivrednike iz državne kase 2,6 milijardi\nZa poljoprivrednike iz državne kase 2,6 milijardi\nNa sednici Vlade Srbije usvojene su Uredba o utvrđivanju garantne šeme kao mere podrške privredi za ublažavanje posledica pandemije COVID-19, kao i Uredba o novčanoj pomoći poljoprivrednim gazdinstvima i Uredba o finansijskoj podršci poljoprivrednim gazdinstvima kroz olakšan pristup korišćenju kredita u otežanim ekonomskim uslovima usled pandemije COVID-19. Prema rečima ministra finansija Republike Srbije Siniše Malog, usvajanjem ovih uredbi zaokružen je Program ekonomskih mera za podršku privredi.\nPreko Uprave za agrarna plaćanja našim poljoprivrednicima je na raspolaganju 2,6 milijardi dinara za ublažavanje posledica krize koja je izazvana virusom korona.\nPravo na isplatu novčane pomoći u skladu sa Uredbom o novčanoj pomoći poljoprivrednim gazdinstvima u cilju ublažavanja posledica nastalih usled bolesti COVID-19 izazvane virusom SARS-COV-2 ima nosilac komercijalnog porodičnog poljoprivrednog gazdinstva, koje je upisano u Registar poljoprivrednih gazdinstava (RPG) i nalazi se u aktivnom statusu. Pored opšteg uslova neophodno je da podnosilac zahteva u Registru ima upisane površine pod gajenjem povrća u zaštićenom prostoru, ili da je vlasnik životinje (krave, ovce ili koze) koja je obeležena i registrovana u Centralnoj bazi podataka o obeležavanju životinja. Pravo na novčanu pomoć imaju i vlasnici obeleženih i registrovanih košnice pčela, bili oni nosioci ili članovi poljoprivrednog gazdinstva, pod uslovom da imaju 70 ili više godina starosti u 2020. godini.\nZa realizaciju ove uredbe utvrđena su sredstva od 1.150.000.000 dinara. Isplatu novčane pomoći poljoprivrednim gazdinstvima vrši Ministarstvo finansija – Uprava za trezor, na osnovu podataka iz evidencija Ministarstva poljoprivrede, šumarstva i vodoprivrede – Registra poljoprivrednih gazdinstava i Veteriranrske baze. Isplata se vrši direktno na namenski račun prijavljen u Registru poljoprivrednih gazdnistava, te nije neophodno podnositi zahtev.\nU blizini Požege pronašli cigarete bez akcizne markice\nNADA: Zakon o istopolnim zajednicama štetan po narod i državu\nStevanović SANU o litijumu: Srbija postaje kolonija inostranih firmi\nKJP: Razbacano smeće ruži sliku Zlatibora(FOTO)\nZlatiborsko zlato na Kraljevom trgu\nUžice 28. jula 2021.\nZorana Mihajlović u petak sa građanima Užica\nMinistar Momirović hitno operisan u Užicu\nEKO 28. jula 2021.\nSport 28. jula 2021.\nČajetina 28. jula 2021.\nBajina Bašta, Požega, Kosjerić, Arilje1028\nSrbija i region2206\nPriboj, Prijepolje, Nova Varoš, Sjenica1351


Nikada nije odigrao utakmicu, a Zvezda ga plaća već 10 godina! : Nadlanu.com\nNikada nije odigrao utakmicu, a Zvezda ga plaća već 10 godina!\nObjavljeno 28. jan 2013. / 13:30:25\nIgor Mijović - "neviđena" legenda Crvene zvezde, koštao je najtorfejniji srpski klub četiri puta više nego Nemanja Vidić, iako je odigrao samo jednu zvaničnu utakmicu za crveno-bele.\nSaigrači u Zvezdi prozvali su ga Fantom, pošto se pojavljivao po nekoliko dana na početku priprema a onda misteriozno nestajao. Bivši trener Valter Zenga mu je čak ukazao šansu na nekoliko pripremnih utakmica, ali se brzo pokajao.\nFantom sa Marakane na pripremama/ Foto: redstarbelgrade.info\nOn je nakon omladinskog pogona prvi profesionalni ugovor potpisao za vreme predsednika Dragana Džajića i sportskog direktora Dušana Savića 26. marta 2003. godine u ukupnom trajanju do 01. jula 2007. godine.\nDragan Stojković nije produžio ugovor sa Igorom Mijovićem nakon njegovog isteka a Mijović je ostao uskraćen za saradnju sa Zvezdom i za vreme predsednikovanja Toplice Spasojevića i Dobrivoja Tanasijevića.\nDolaskom Vladana Lukića na mesto predsednika a Ivana Adžića na mesto sportskog direktora Crvene zvezde, Igor Mijović je dobio na poklon novi ugovor sa Crvenom zvezdom 30. avgusta 2009. u trajanju od četiri godine koji ističe 30. juna 2013. godine.\nU prvom mandatu Mijović je prihodovao koliko i Nemanja Vidić - 46.273 evra dok su ga Lukić, Adžić častili sa 112.614 evra do sada.\nZIMSKA ČAROLIJA: Snežana i Milan Borjan sa sinom Filipom…\nInteresantno, za Abubaklara Oumarua i Ognjena Vranješa nije bilo mesta u Crvenoj zvezdi po odluci tadašnjeg trenera Vladimira Petrovića Pižona ali ga je za Mijovića bilo. Oumaru je po slovu ugovora Zvezdu koštao 29.000 evra.\nIgor Mijović - neviđena legenda Crvene zvezde!\nPortparol Crvene zvezde Marko Nikolovski potvrdio je da je Mijović pod ugovorom s klubom.\n- Igor Mijović je fudbaler Crvene zvezde koji je pod ugovorom sa klubom do leta 2013. godine. Trenutno nastupa za Hajduk kao pozajmljen igrač – potvrdio je Nikolovski.\nNalazio se neko vreme u drugom timu Zvezde, a jednom je čak i istrčao na travnjak našeg najvećeg stadiona. Taj vrhunac karijere dočekao je u aprilu 2010. godine kad je kao pozajmljen igrač nastupio za Mladi radnik pred više od 12.000 gledalaca protiv svog matičnog kluba.\nMijović je inače poznat kao veliki zavodnik. Zahvaljujući novcu koji dobija od Zvezde i statusu profesionalnog fudbalera često je viđan u društvu poznatih gradskih lepotica, a najviše je ostao upamćen kao jedan od udvarača Nataše Bekvalac i romantičnom potezu, kada je na otvaranju jednog beogradskog kluba poklonio tek “friškoj” raspuštenici 101 ružu.\nTrenutno nastupa za Hajduk sa Liona. Saigrači iz redova “golubova” opisuju ga kao “tankog” igrača, koji je tu zbog “porodične podrške” a uz to i neredovno dolazi na treninge. Trenirao ili ne trenirao, igrao ili odmarao, njemu sa “Marakane” stiže plata do kraja juna 2013.\ncrvena zvezdaigor mijović


MINA PROGOVORILA O RASKIDU S MENSUROM! Nismo se pobili, OVO je pravi razlog zašto je došao KRAJ: Nada se samo JEDNOM!\n31.07.2020. 11:07h 31.07.2020. 11:07h\nMina Vrbaški i Mensur Ajdarpašić raskinuli su tokom prethodnog dana svoju rijaliti vezu, a bivša zadrugarka tim povodom uključila se uživo putem Instagrama, te svojim fanovima objasnila šta se zapravo dogodilo. Napomunjući da nije bilo fizičkog obračuna - istakla je da su ih neposrazumi razdvojili, te da se svakako nada da će je zvati, pošto ga je na društvenim mrežama blokirala.\nA post shared by Mina Vrbaški (@_mina.official__) on Jul 12, 2020 at 7:30am PDT\n"Tako mi je kako mi je, šta da vam kažem, ljudi... Ne znam šta da vam kažem, čudno mi je, loše se osećam... Ima mnogo ljudi koji me pljuju. Mensur nije sa nama, kupa se trenutno, završio je trening. Ne prati me (na Instagramu) jer sam ja njega prva blokirala. To je nebitno, to ne forsiramo", pričala je ona.\n"Raskinuli smo zbog nekih nesporazuma. Svi koji me ne podnosite, koji me pljujete - možete izaći iz lajva, ja nemam nameru da se sa vama raspravljam... Da ne ispadne da je neko nekog mučio, da smo se pobili, nije bilo tako. Normalno smo se razišli. U kontaktu smo, rešavamo probleme, valjda će da me zove", otkrila je ona.\n"Imate pravo da me vređate, sama sam kriva za neke stvari... Ovaj lajv nije interesantan, kad nema Mensura nije zanimljivo... Ja ću samo zamoliti da ne vređaju Mensura. Hvala svima koji su uz mene i uz nas, hvala vama koji i dalje verujete u nas", zaključila je Mina.\nA post shared by Mina Vrbaški (@_mina.official__) on Apr 12, 2020 at 12:47pm PDT\nMINA MUVA DEČKA SVOJE BIVŠE CIMERKE? Baš ne gubi vreme: Sumnja se da se zato i RASKANTALA s Mensurom?!\nRAZIŠLI SMO SE! Nakon što je Mina Vrbaški objavila da je sve u redu, oglasio se Mensur pa STAVIO TAČKU na ovaj odnos!\nMINA UŽIVO PRENOSILA KAKO SE MENSUR PAKUJE I ODLAZI! Ajdarpašić besan: Je l' moguće?! Ti se sprdaš!\nMENSUR I JA VIŠE NISMO ZAJEDNO?! Mina se oglasila, obavestila sve o raskidu pa UKLONILA DOKAZE! (FOTO)\nMina VrbaškiZadrugarijaliti šouMensur Ajdarpašićvezaraskiddramarijaliti ljubav


Privatizacija u Srbiji – pouke za (ne)privatizaciju javnih preduzeća | UGS Nezavisnost\nPrivatizacija u Srbiji – pouke za (ne)privatizaciju javnih preduzeća\nDatum: 25. juna 2019 Kategorija: Autorski tekstoviNema komentara\nProf. dr Zoran Ristić\nPolitička elita, nakon oktobarskih promena 2000. godine u Srbiji, širila je uverenje da je „Srbija na dobrom putu“, da „Evropska unija nema alternativu“ i da, umesto sopstvenog, srpskim specifičnostima primerenog programa i algoritma tranzcije, treba odlučno sprovoditi Vašingtonski konsenzus (privatizacija, liberalizacija, stabilizacija). Tako je komparativna prednost startne pozicije Srbije za prelazak na tržišnu privredu, u iskustvu drugih koji su u taj proces ušli znatno ranije, olako prokockana. Ne samo da su ponavljane greške drugih, nego su pravljene i nove, što, razume se, nije odlika ni pametnih ni opreznih. Umesto najmanjih problema pri prelasku iz sistema koji se urušio u novi, kako su nosioci političke vlasti tvrdili, „prosperitetniji“, isti oni „za pravilo ludost izabraše“ (Njegoš), tj. počeše da se u procesu privatizacije vladaju po „Marfijevom zakonu“: ako može najgore, ima i da se desi najgore! Apel niza dobitnika Nobelove nagrade za ekonomiju (Kenet Erou, Vasilij Lentijev, Lorenc Kljan, Robert Solou) da je potrebno napustiti vašingtonski model ubrzane tranzicije, da prelazak na istinsku tržišnu privredu zahteva vreme i da pokušaj da se taj proces bitno skrati vodi u katastrofu, te da politika ne mešanja države kao dela šok terapije nije bila opravdana i da je nužno da država preuzme na sebe osnovnu ulogu u ekonomiji, kao što je slučaj u savremenim privredama Švedske ili Nemačke nosioci političke vlasti i kreatori zakonskog okvira za realizaciju procesa privatizacije u Srbiji nisu prihvatili.\nIz godine u godinu stvaran je sve veći jaz između očekivanih ciljeva, odnosno proklamovanih principa „ekonomski efikasnih i socijalno odgovornih reformi“ i stvarno postignutih rezultata. Nepoverenje, nezadovoljstvo, razočarenja, izrazito loš imidž vlasti i beskrajno loše viđenje novih vlasnika preduzeća postali su norma, opšte uverenje, standard. Šteta nastala zbog loših privatizacija verovatno nikada neće biti izračunata, a malo je verovatno da će iko odgovarati jer je u ogromnom broju slučajeva „pljačka urađena po zakonu“, pa je sve više je onih koji koji kada ocenjuju efekte priatizacije u Republici Srbiji govore i o „zakonski osmišljenom zločinačkom poduhvatu“.\nUočljivo je i da se tempo privatizacije bitno usporio u poslednjih nekoliko godina. Ovo usporavanje je, pre svega, posledica dva faktora: prvo, preostala društvena preduzeća su relativno problematična, a privatizacija javnog sektora koja je politički posebno osetljiva, pre svega, zbog stalnih izbornih ciklusa, odlaže se, i drugo, došlo je do pada interesovanja investitora za neprivatizovana preduzeća. Osim usporavanja privatizacije, u poslednjih nekoliko godina prisutan je i proces podržavljenja neuspešno privatizovanih preduzeća, ali i sve više kritika na račun javnih preduzeća. Uglavnom su te kritike obojene globalističkom ideologijom i usmerene na potrebu ulaska privatnog kapitala u njih (privatizacija, javno privatno partnerstvo i sl.). Zbog značaja javnih preduzeća, sigurno je da ovoj analizi treba prići stručno, naučno i sveobuhvatno. Iskrivljivanje slike o javnim preduzećima i stvaranje propagande o njihovoj neodrživosti, ne vodi nas samo u pogrešne zaključke, već može da napravi i neprocenljive štete društvu.\nReformu javnih preduzeća treba posmatrati kao kontinuiranu, sistemsku aktivnost, usmerenu ka jasnom opredeljenju kakav javni sektor je potreban Srbiji. U tom smislu, definisanju konkretnih pravaca i mera reforme javnih preduzeća treba da prethodi detaljna analiza aktuelnog stanja, kako bi se dobila jasna i pouzdana predstava o stanju u kome se celokupan društvenoekonomski sistem nalazi. Ova analiza treba da obuhvati, između ostalih, sledeće aspekte:\no Ekonomski aspekt (kakvo je zatečeno ekonomsko stanje tržišnih subjekata i koji su mogući izvori njegovog poboljšanja).\no Institucionalni aspekt (koje propise je potrebno prilagoditi i promeniti da bi se reforma uspešno sprovela).\no Socijalno-psihološki aspekt (kakvo je raspoloženje stanovništva po pitanju spremnosti za reformu celokupnog društveno-ekonomskog sistema, pa u okviru toga i javnih preduzeća).\nPolazeći od navedenog, neke od preporuka za eventualni ulazak privatnog kapitala u javna preduzeća mogu biti sledeće:\no U odnosu na dosadašnju privatizaciju u preduzećima u društvenom sektoru zahtevati prethodno definisanje ciljeva i prioriteta u privatizacijskim programima.\no Zahtevati pažljivu selekciju i klasifikaciju ovih preduzeća i u odnosu na to izbor metoda privatizacije, čemu mora prethoditi javna rasprava i verifikacija predloženog programa od strane socijalnih partnera. Prava radnika u tim privatizacijama moraju biti jasno određena, kao i uticaj na sve građane, o ovo ne sme zavisiti od volje i odluka potencijalnog kupca/strateškog partnera.\no Zahtevati da privatizacijski projekti od samoga početka budu podvrgnuti kontroli i praćenju, umesto do sada praktikovanog naknadnog utvrđivanja nepravilnosti, koje je pokazalo se nemoguće ispravljati.\no Zahtevati usmerenost privatizacije ka porastu proizvodnosti i profitabilnosti poslovanja, osiguranju konkurentske sposobnosti i podizanju ukupne organizacijske uspešnosti, stvaranju boljih uslova rada, pružanju boljih ili kvalitetnijih usluga, te primerenoj zaštiti zaposlenih.\no Zahtevati jačanje mehanizama sprovođenja potpisanih ugovora i nadzora, jačanje inspekcijskih službi i oštrije kažnjavanje nesavesnih vlasnika.\no Insistirati na tome da se zakonitosti tržišta ne prelamaju samo na radnicima – država mora da uspostavi sistem socijalne sigurnosti za one koji koji su bez zaposlenja. Mere aktivne politike zapošljavanja moraju biti u funkciji ne samo potsticanja novog zapošljavanja već i zadržavanja postojećeg broja zaposlenih.\no Zahtevati da otpremnine ne budu cilj i isključivi način rešavanja viška radnika, već treba tražiti rešenja kojima će se osigurati nastavak rada ili dugoročnija socijalna sigurnost radnika – novi proizvodni programi, dokvalifikacije, prekvalifikacije i sl.\n„Nijedan negativni društveni proces nije otišao tako daleko da ne može biti zaustavljen, a njegov smer preokrenut, jer su svi oni zasnovani na odlukama ljudi“ (Noam Čomski). Kako ljudi koji danas odlučuju o sudbini javnih preduzeća izgleda da nemaju predstavu o mogućnostima drugačije vrste ekonomije i uporno nastavljaju putem zacrtanim od strane međunarodnih neoliberalnih institucija, posledice takvih odluka u ovom slučaju mogu imati daleko negativniji, veći i dugoročniji uticaj u odnosu na negativne efekte loših privatizacija društvenih preduzeća.\nPrimena Međunarodnog pakta o ekonomskim, socijalnim i kulturnim pravima u Republici Srbiji


Transporteri: Rezervni delovi za motore i pogonski delovi | Europart\nTransporteri: Rezervni delovi za motore i pogonski delovi\nEUROPART nudi sveobuhvatan spektar rezervnih delova za aktuelne i starije modele motoraa Citroën, Fiat, Ford, Iveco, Mercedes-Benz, Nissan, Opel, Peugeot, Renault i Volkswagen.\nKao i kod kamiona i autobusa, dizel motori su i kod transportera standardna vrsta pogona. Dizel motori su takozvani samopaljači tj. klipovi sabijaju smesu goriva i vazduha u cilindru toliko snažno da se ona pod stvorenim visokim pritiskom sama pali, eksplozivno se širi i time potiskuje klip nadole. Kod dizel agregata transportera po pravilu se radi o turbo dizelu sa direktnim ubrizgavanjem i filterom za čestice dizel goriva, sa četiri do čest cilindara, a imaju do 200 KS i do tri litara zapremine. Benzinski motori, u vremenu što je moguće manje potrošnje goriva, sve ređe se mogu naći pod haubom lakih namenskih vozila. Ekološki pogoni, kao što su motori na zemni i tečni naftni gas kao i elektro agregati, nasuprot tome su sve više u upotrebi i nalaze se u asortimanu gotovo kod svih proizvođača transportera.\nIzbor proizvoda iz kategorije Transporteri: Rezervni delovi za motore i pogonski delovi\nSve proizvodi iz kategorije Transporteri: Rezervni delovi za motore i pogonski delovi naći ćete u EUROPART onlajn prodavnici\nIzaberite vrstu proizvoda Delovi motora (80) Kaišni pogon (13) Spojnica (12)\nIzaberite proizvođača rezervnih delova Sachs (8) ContiTech (7) Elring (4)\nCentralni uređaj za isključenje


Gardijan: Rusi tiho deportovani iz BG, Patrušev se izvinio\nSrbija je deportovala grupu Rusa osumnjičenih da su umešani u pokušaj puča u susednoj Crnoj Gori, piše “Gardijan“ pozivajući se na izvor blizak srpskoj vladi. Kako navode, to je poslednji obrt u nizu događaja kojima su “očigledno bili… »\nVesti online: "Beograd tiho deportovao ruske špijune, Patrušev se izvinio"RTV: Gardijan: Rusi tiho deportovani iz Srbijejoš 5 povezanih\nPredsednik Republike Srpske Milorad Dodik je izjavio da je vreme da prekine svaku komunikaciju sa bošnjačkim članom Predsedništva BiH Bakirom Izetbegovićem, iako, kako je rekao, misli da je BiH neophodan i snažan, jedinstven politički faktor. Dodik… »\nStudio B: Dodik: Vreme je da prekinem komunikaciju sa IzetbegovićemVečernje novosti: Dodik: Prekinuti komunikaciju sa Izetbegovićemjoš 6 povezanih\nSanders: Glas belih radnika za Trampa sramota za demokrate\nNovi magazin 11.11.2016\nPretendent na kandidaturu Demokratske stranke na upravo završenim američkim izborima Berni Sanders izjavio je danas da želi da pomogne svojoj stranci da ponovo izgradi bazu ocenivši da je "sramota za stranku" što su milioni belih radnika odlučili da… »\nPress: Gubitnik za nominaciju za predsednika o pobedniku izbora u SAD: "On je prevarant"B92: Sanders: Ili narod ili Vol strit... Tramp je prevarajoš 5 povezanih


Peti festival knjige ČitamЧиташ\nU Novom bioskopu Zvezda (Terazije 40) u subotu 7. i nedelju 8. oktobra biće organizovan peti festival knjige ČitamЧиташ. Kao i svake godine, ulaz na festival je besplatan, a centralna aktivnost je trampa polovnih, pročitanih knjiga.\nOtvaranje Festivala zakazano je u 13 časova, a posetioci će sve do deset uveče moći međusobno da razmenjuju knjige. Posetioce takođe očekuju radionice, tribine i filmske projekcije koje u fokusu imaju knjigu, a koji će trajati do deset uveče. Posebno treba izdvojiti i dva sata trampe stripova u okviru koje će biti organizovana i radionica stripa, kao i sada već stalnu aktivnost na Festivalu „Poznati čitaju“.\n• 20.00 • Projekcija filma „Fahrenheit 451"\n• 13.00 - 22.00 • Trampa knjiga\n• 13.00 • Svečano otvaranje festivala\n• 13.30 • Radionica „And...Here...We....Go! - veza između stripa i filma"\n• 13.30 • Trampa stripova\n• 16.00 • Poznati čitaju\n• 17.30 • Tribina „Knjiga u svetu filma"\n• 20.00 • Projekcija filma „Sin City"\n• 13.00 • Radionica kreativnog pisanja\n• 17.30 • Tribina „Reanimacija: Kultura ovde i dalje živi"\n• 20.00 • Projekcija filma po izboru publike\n• 22.00 • Zatvaranje festivala i proglašavanje pobednika konkursa\nFestival ČitamЧиташ održava se u okviru udruženja Evropa Nostra Srbija i ima za cilj čuvanje, rehabilitaciju i popularizaciju knjige i kulture čitanja. Festival se prethodnih godina održavao na mestu stradale Narodne biblioteke Srbije na Kosančićevom vencu u Beogradu, čime je simbolično revitalizivana i vratio joj se status centra širenja kulture.\nTokom čitave godine organizacioni tim festivala sprovodi aktivnosti kao što su posete osnovnim i srednjim školama, radionice, tribine, predavanja, mini-razmene knjiga, poklanjanje knjiga u javnom prostoru, javnom prevozu itd.\n16. septembra uspešno je održana akcija „Čitajmo zajedno!“ na Trgu republike, a 30. septembra je organizovana akcija deljenja knjiga putnicima u javnom prevozu.\nDžez bend Matije Dedića premijerno na BDŽF-u\nBeogradski džez festival nastavlja sa izuzetnim premijerama: Matija Dedić po prvi put u Beogradu predstavlja svoj internacionalni džez sastav! U projektu "Three sides of jazz" sa njim nastupaju...


Da li se prepoznajete: Pet znakova koji mogu ukazati da ste narcisoidni\nA. J. 9. aprila 2022. 20:55\nMnogi terapeuti smatraju da je potrebno biti oprezan ako je neko u vašoj okolini narcisoidna osoba. Međutim, što ako ste vi ta osoba?\nTerapeutkinja Ronia Frejžer opisala je narcisa kao nekoga ko će vas verovatno zaslepiti romantičnim gestovima, pre nego što otkrije svoje sklonosti omalovažavanja, manipulacije i zlostavljanja.\nFrejžer je za Dejli Mejl rekla da je jedan od velikih znakova narcisoidnosti taj da imate „grandiozni osećaj sopstvene važnosti i uverenje da ste posebni“.\nAli možda postoje suptilniji znakovi koji mogu odati činjenicu da ste narcis. Ovo su neki od njih:\nNe marite za osećanja drugih ljudi\nAko ste istinski iskreni prema sebi, da li vam je zaosta stalo do tuđih drama i briga? Ronia je rekla ako nemate vremena ili strpljenja da se nosite s nečijim brigama, možda pokazujete narcisoidne sklonosti.\nRekla je da će se narcisi obično osećati neprijatno kada drugi pokažu svoje emocije i verovatno će se povući ili preusmeriti pažnju nazad na sebe.\nOmalovažavate druge da biste se osećali bolje\nNarcisi osećaju moć kada ponize druge u trenucima nesigurnosti, tvrdi Ronia. „Osećate li se ponekad ugroženo, inferiorno, glupo ili potkopano onim što drugi govore ili čine? I zauzvrat, postanite grubi i možda čak iskoristite neke informacije koje o njima znate, protiv njih?“\nSvoju traumu koristite kao alat da naterate druge da vas žale\nRonia je rekla da narcisi pažljivo biraju korišćenje svog emocionalnog tereta u međuljudskim odnosima. Smatra da narcisoidne osobe pokušavaju tako da skinu odgovornost sa sebe i prebace je ga na druge ljude. Objasnila je: „Možda se oslanjate na njihovu ljubav i dobrotu da vam uklone bol i tako rešite svoje probleme.“\nRonia je rekla da bi mogao biti znak da ste narcis ako ste stalno ljubomorni na druge ljude i upoređujete se s njima. Rekla je da se to može odnositi na njihova dostignuća, izgled, porodicu i imetak.\nZabrinjavajuće je i ako provodite puno vremena pitajući se jesu li ljudi ljubomorni na vas, kako kaže Ronia.\nČinite dobre stvari samo da biste dobili pohvalu\nObavljanje dobrotvornih akcija možda nije ono što vam obično pada na pamet kada pomislite na narcisa, ali može biti ako se iza toga krije pogrešan način razmišljanja.\nObjasnila je: „Bilo da se radi o vašoj zajednici ili o klikovima i lajkovima na mreži, ako želite da budete iskreni prema sebi, možda ćete primetiti da vam je važna samo potvrda, pohvala i odobravanje, a ne stvarni i duboki interes za cilj.“